source: wikipedia

text: Emiratet e Bashkuara Arabe - është shtet federal që ndodhet në skajin më lindor të Gadishullit Arabik në Gjirin Persik, që kufizohet në lindje nga Omani dhe në jug nga Arabia Saudite si dhe ndan kufij detarë me Katarin dhe Iranin. EBA-të janë një federatë e përbërë nga shtatë Emirate. Çdo emirat është i qeverisur nga një emir i trashëguar që së bashku formojnë Këshillin Suprem Federal, organi më i lartë legjislativ dhe ekzekutiv në vend. Një nga emirët zgjidhet President i Emirateve të Bashkuara Arabe. Emiratet përbërëse janë të Abu Dhabi, Ajman, Dubai, Fujairah, Ras al-Khaimah, Sharjah, dhe Umm Al-Quwain. Kryeqytet është Abu Dhabi, i cili është një nga dy qendrat e aktiviteteve tregtare dhe kulturore, së bashku me Dubai. Islami është feja zyrtare e Emirateve të Bashkuara Arabe, dhe gjuha arabe është gjuhë zyrtare. Në vitin 1962, Abu Dhabi u bë i pari nga Emiratet për të filluar eksportimin e naftës. Sheiku Zayed, sundimtar i Abu Dhabit dhe presidenti i parë i EBA, mbikqyri zhvillimin e Emirateve dhe i drejtoi të ardhurat e naftës në shëndetësi, arsim dhe infrastrukturë. Sot, rezervat e naftës të Emirateve renditen si rezervat e shtata më të mëdha në botë, dhe rezervat e gazit si rezervat shtatëmbëdhjeta më të mëdha në botë. Emiratet kanë një ekonomi me të ardhura të larta, e cila renditet si e nëntëmbëdhjeta më e lartë në terma të PBB-së për frymë. Qyteti më i populluar, Dubai, shfaqet si një qytet global dhe një portë biznesi për Azinë Perëndimore dhe Afrikën. Historia Që nga shekulli i XVIII-të, tokat të cilat më vonë do të njihen si Emirate, gjendeshin nën ndikimin e britanikëve. Pirateria e evropianëve dhe vendasve u ndal më marrëveshjen në mes Britanisë së Madhe dhe shtatë emirëve të bregdetit më 1820. Lidhja e shtatë shteteve daton që më 1892,m marrëveshjen e quajtur Trucial State ku njeh si të vetmin patron mbrojës Britanin e Madhe. Pas largimit të trupave britanike më 2 dhjetor 1971, 6 shtetet e marrëveshjes themelojnë Lidhjen/Federatën e Emirateve të Bashkuara Arabe. Për këtë qëllim, Britania e lëshon hapësirën në protektoriatin e të cilës ishte, sipas një marrëveshjeje miqësie. Kryetari i shtetit, sheiku Said Ibn Sultan an Nahjan, u rizgjodh më 1976-të. Më 1972, kësaj federate, si emirat i shtatë, i bashkangjitet edhe Ras al-Khaimah-u. Pason anëtarsimi i federates në Oragnizaten e Kombeve të Bashkuara, në Ligën Arabe dhe në Organizaten OPEC. Në politikën e jashtme, posaçërisht në konfliktet e lindjes së afërt, federata ndjekë një vijë të lehtë politike gjatë viteve 1976/77 deri tek centralizimi në disa drejtime ndër të cilat, centralizimi i policisë dhe shërbimeve të sigurimit. Së bashku me vendet tjera arabe në gjirin persik, mundohen që të arrijnë një koncept të përbashkët të mbrojtjes në rajonin e gjirit. Politika Nuk është sitem me kalif por presidencial si çdo shtet tjetër me përjashtim se aty presidenti është i përjetshëm d.m.th ka të drejtë rizgjidhje president deri në vdekje...sheiku Zaid ish presidenti i EBA-ve si politikë ngadhënjyese dhe frytdhënëse për ta arritur bashkimin e shtate principatave kishte jap shumë për të arritur bashkimin , pra ishte emiri i principatës më të madhe dhe më të pasur Abu Dhabit, principatë kjo e cila afro 90% të buxhetit shtetëror e shpenzon dhe i ndihmon të tjerat për zhvillim... Njësit administrative Nga vetë fjala emiratet lë të kuptohet se është një bashkësisë shtetërore e përbërë nga 7 njësi shtetërore të quajtura emirate (imarat; njëjës: imarah): Gjeografia Ekonomia Falë burimeve "të majme" në Abu Dhabi, (1978:3 935 mil.t rez.; 70 mil.t nxierrje) dhe atyre "të pakta" në Dubai (1978: 178 mil.t. rez.; 18 mil.t. nxierrje), oazat e portat detare të paçmuara në të kaluarën e Gjirit Persik, që nga diku 1970-ta, kanë arritur të krijojnë qytete moderne me një infrastrukturë të shkëlqyeshme, e një rrjet shoqëror të organizuar në kompleks të ndërtesave (Kulla të larta për zyrë, për banka, për hotele, për spitale, për shkolla, e pastruese të kripës nga uji i detit). Me një bruto prodhim shoqëror prej (1976) 13 900 dollarësh amerikanë për banorë, Emiratet e Bashkuara Arabe, qëndrojnë në krye të listave. Pjesen më të madhe të prodhimit e përbëjnë të ardhurat nga ekonomia e naftës (1978: 57%), tregëtia, bankat dhe shërbimet marrin pjesë me diku 11%, ndërtimtaria me 9%, Industria dhe tregëtia me 3%, bujësia me 2%, shërbimet komunale me 8%. Vetëm 0,2% e tokës së Emirateve të Bashkuara Arabe është tokë e ujitur, ashtu që të jetë frytëdhënse, pjesa më e madhe gjendet në oaze. Pjesen më të madhe të tokës së punueshme e qeverisin sheikët e Ras al-Khaimah-ut dhe Fuxhairës (mbjelljin pemër, perime, duhan etj.). Kultivimi i kafshëve bëhet kryesisht në Ras al-Khaimah, ku gjatë 1978 kishte 200.000 krerë dhi, 89 000 dele, 40 000 gamilje dhe 16 000 gjedhë. Gjuetia e peshkut dallohet në Faluxhë. Emirati më i pasur llogaritet të jetë, Abu Dabi, i cili financon rreth 70% të të dalurave të Emriateve të Bashkuara Arabe. Abu Dabi ka rafinerinë e naftës, uzina kimike, shkritore të aluminit, fabrikën e çimentosë. Unzia e shkrirjes së qelqit gjendet në ujdhesën Das. Dubai është emirati më i rëndësishëm për tregëti, me porte moderne në ujrat e thella detare, porta Port Rashid, fabrikën e çimentosë, rafinerinë e naftës. Sharxhia ka rezervat më të vogla të naftës, në këtë emirat më e rëndësishmja është uzina e ndërtimit të anijeve dhe barkave lundruese. Demografia Shteti i Emirateve të Bashkuara Arabe është ndër më të veçantit në lindjen e afërme sa i përket popullsisë. Federata shtrihet në një sipërfaqe prej 83 600 km2 në të cilën jetojnë diku më shumë se 2,7 milion banorë. Kah mesi i viteve 80-të një numër i madh i popullsisë së Azisë Jugore ka emigruar në Emiratet e Bashkuara Arabe. Stanadardi i lartë i jetesës dhe mundësia e madhe për punësim tërhoqi një numër të madh njerëzish nga India, Pakistani. Në vitin 2006 në Emiratet e Bashkuara Arabe janë paraqitur 1.2 milion shtetas të Indisë dhe rreth 300.000 nga Pakistani. Popullsinë e Emirateve të bashkuara Arabe e përbëjnë: • Arabët lokal 11% • Arabët nga vendet tjera arabe dhe Irani (Persian)Ара21% • Shtetas të vendeve të Azisë jugore 57% Qyteti më i madh është Dubai me afro 1.2 milion banorë. Qytete tjera janë Abu Dabi, Sharja, Fuxhaira etj. Shkala e urbanizmit është e lartë dhe arrin 88%. Pjesa tjetër e popullsisë jeton në vendbanime të vogla dhe fshatra të përhapura nëpër tërë vendin si dhe në vendbanimet rreth fushave të naftës. Kultura Përparsia që i japin Emriatet e Bashkuara Arabe fitimit nga burimet e naftës është invenstuar në zhvillimin e një kulture të nivelit të lartë e cila tërheq njerëz nga vende të ndryshme të botë. Ndër këta, ka dhe shqiptarë të cilët tani janë vendosur në Dubai, ku kanë hapur punishtet apo veprimtaritë e tyre shërbyese. Telekomunikacioni Transporti Ushtria Pushime Lidhje të jashtme Qeveria : Kryetari : Parlamenti : Ministria : Shtete


text: Ngjarje 21 janar - Filloi punimet Kongresi i Lushnjes 31 janar - Zhvillohen zgjedhjet për Këshillin Kombëtar të Shqipërisë. 27 shkurt - Mblidhet kuvendi i parë shqiptar. 17 dhjetor - Shqipëria bëhet pjesë e Lidhjes së Kombeve. Lindje 1920 - Qerim Haxhiu, aktivist i shquar për çështjen kombëtare shqiptare 1 janar - Shaban Demiraj, gjuhëtar, albanolog, i njohur shqiptar. 6 janar - Sandër Prosi, aktor shqiptar (V. 1985) 20 Mars - Qemal Stafa i njohur edhe si Brutus, shkrimtar shqiptar (V. 1942) 12 maj - Vexhi Buharaja studjes orientalist, përkthyes shqiptar (V. 1987) 27 korrik - Arshi Pipa, shkrimtar dhe kritik letrar shqiptar (V. 1997) 23 shtator - Marie Logoreci, aktore shqiptare (V. 1988) 19 Tetor - Mark Krasniqi, profesor, akademik, politikan dhe shkrimtar shqiptar Pa data Datat e personave më poshtë nuk janë të shënuara në artikujt mbi biografinë e tyre: - Lluka Perrone, shkrimtar shqiptar († 1988) Vdekje Kalendari Vite


"Seksi ishte i mrekullushëm me fqinjen në sallon, por kur burri i saj..." - Bota Sot Nga: Bota sot Më: 6 gusht 2020 Në ora: 18:21 E dashura psikologe: Unë jam i dashuruar në një grua me moshë dyfish më të madhe se unë dhe e cila është e martuar dhe nënë me fëmijë. Seksi është i mahnitshëm, por ajo vazhdon të ndryshoj mendjen nëse do të jetë me mua apo burrin e saj. Unë jam 22 vjeqar dhe 43 vjet. Ajo dikur jetonte afër meje dhe prindërve të mi, por tani kur është martuar ajo u zhvendos në veri të qytetit, dy stacione autobusësh larg. Kështu që unë u vefasova kur e takova atë përsëri në rrugë në muajin maj. Ajo u ndal për një bisedë dhe më pyeti se si jam. I tregova asaj se kisha gjetur një punë në një dyqan sportiv dhe i thash se isha i lodhur. Ajo më tregoj që burri i saj ishte larguar dhe ajo do të qëndronte tek motra e saj bashkë me dy fëmijët. Shkëndijat filluan. Ajo më foli sikur unë të isha një mik i saj dhe një që ajo e dashuronte. E pashë për herë të parë se sa seksi ishte ajo. Ajo më tha që motra e saj do të punonte atë natë dhe më ftoj për një pije. Ne kishim pirë shumë derisa fëmijët e saj ishin në gjumë dhe ne bëmë seks të mrekullushëm. Ne vazhduam të shkruanim mesazhe dhe të takoheshim për seks disa herë në vendin e saj. Ishte izolimi atëherë dhe ajo më tha ta mbaja sekret. Iu thashë prindërve të mijë se unë isha tek një shoqe. Pas izoliit u lehtësova kur ajo më tha se më donte dhe ajo dëshironte që këtë ta dinte e gjithë bota. Kështu unë u zhvendosa tek ajo. Ishte e vështirë të dilja nga shtrati i saj dhe të shkoja në punë. Pastaj javën e kaluar ajo më tha të bëj kujdes pasi burri i saj po vinte për t'i vizituar fëmijët. Ajo më premtoj se ai do të ishte atje vetëm për disa ditë, por më pas ajo më tha se ai e dëshironte atë përsëri dhe unë duhet të kthehesha tek prindërit e mi. Psikologia përgjigjet: Unë nuk jam e befasuar që ju ndiheni konfuz, por unë mendoj se ajo ju përori juve sikur një emocion ose objekt seksual. Por është e qartë që ajo nuk mund të mbështetet në të dhe te kesh një njëri të ri për të bërë seks është shumë qetësuese për të. Ndaloni dhe mendoni se mbaroj. Së pari virusi është akoma përreth dhe nuk duhet të afroheni më shumë. A janë prinërit tuaj më rrezikuar dhe ju vazhdoni të i ekspozoni ndaj rrezikut ende?/Bota sot Fjalë kyçe seksi Fqinja


Një ngjarje e rëndë është shënuar këtë mbrëmje në Fier! | Frame Press Home Rajoni Një ngjarje e rëndë është shënuar këtë mbrëmje në Fier! Një ngjarje e rëndë është shënuar këtë mbrëmje në Fier. Një person i armatosur ka hyrë në Urgjencës së Spitalit dhe ka qëlluar me plumba.Si pasojë e të shtënave, 3 persona kanë mbetur të plagosur. Bëhet me dije se në Levan ka pasur një sherr mes dy grupeve. Ky sherr ka ndodhur në Levan dhe të plagosurit kishin shkuar më pas në Fier për të marrë ndihmë mjekësore. Sa duket, njëri prej të përfshirëve në sherr ka ardhur në spital me armë dhe ka qëlluar, duke plagosur 3 vetë. Në spital kanë mbërritur forcat e FNSH. Personi ka hyrë nga hyrja kryesore në mjediset e urgjencës. Lajme Framepress - June 1, 2018 Më 31 maj, në Shkup u organizua promovimi i ilaçit të ri “Ocrevus” (ocrelizumab), që përdoret për shërimin e personave të prekur nga forma... Shendeti Framepress - November 24, 2018 Ekspertët thonë se është vakti më i rëndësishëm i ditës dhe ajo çfarë konsumoni në mëngjes transformon totalisht produktivitetin. Sipas dr. William Cole është një... Komisioni Rregullator për Energjetikë informon se do të ketë zbritje minimale të çmimit të energjisë elektrike. Seanca përgatitore për çmimin e energjisë elektrike është planifikuar... Drejtori i kompanisë “Durmo Tours” : Autobusi nuk ka qenë me shpejtësi më të... Drejtuesit e kompanisë “Durmo Tours” me dhimbje të madhe ka pranuar lajmin e kobshëm për aksidentin tragjik të dy ditëve më parë, gjatë të... Gruaja zbulon kurën për reumatizmën Sa të hapni sytë në mëngjes kryeni marrëdhënie intime, e çmend... Çdo vit në punë pas moshës 55-vjeç, jeta shkurtohet për 730...


You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close] GIF-et janë një lloj formati skedarësh të animuar. GIF-et për Krishtlindje i përkushtohen kremtimit të lindjes së Shpëtimtarit tonë, Jezu Krishtit. Këtë stinë Krishtlindjeje, shkarkoji dhe shpërndaji këto GIF-e të animuara tek ata që i do. Tani lindja e Jezu Krishtit ndodhi në këtë mënyrë. Engjëlli Gabriel u dërgua nga Perëndia në një qytet të Galilesë, që quhej Nazaret, te një e virgjër, që ishte e fejuar me një njeri që quhej Jozef, nga shtëpia e Davidit; dhe emri i virgjëreshës ishte Maria. Dhe engjëlli i tha: ‘Mos ki frikë, Mari, sepse ke gjetur hir para Perëndisë. Dhe ja, ti do të mbetesh shtatzënë dhe do të lindësh një djalë, dhe do t’ia vesh emrin Jezus.’ Ai do të jetë i madh dhe do të quhet Biri i Shumë të Lartit; dhe Zoti Perëndi do t’i japë fronin e Davidit, atit të tij. Por, ndërsa bluante me vete këto çështje, ja që iu shfaq në ëndërr një engjëll i Zotit. Sapo Elizabeta dëgjoi përshëndetjen e Maries, fëmija i kërceu në bark. U shpall një dekret nga ana e Cezar Augustit, për të kryer regjistrimin e popullsisë të gjithë perandorisë. Dhe të gjithë shkonin të regjistroheshin, secili në qytetin e vet. Tani edhe Jozefi doli nga ... Galile[a], për të shkuar ... në qytetin e Davidit, që quhet Bethlehem, ... për t’u regjistruar bashkë me Marinë, gruan e vet, me të cilën ishte martuar dhe që ishte shtatzënë. Në han nuk kishte vend për ta. Kështu, ndërsa ishin atje, asaj i erdhi koha të lindë. Pamë yllin e tij në Lindje dhe erdhëm për ta adhuruar. Tani në po atë krahinë ishin disa barinj që rrinin jashtë, në fusha, dhe natën ruanin kopenë e tyre. Dhe ja, një engjëll i Zotit iu paraqit atyre dhe lavdia e Zotit shkëlqeu rreth tyre e ata i zuri një frikë e madhe. Por engjëlli u tha atyre: “Mos druani, sepse unë po ju lajmëroj një gëzim të madh për të gjithë popullin”. Dhe menjëherë engjëllit iu bashkua një shumicë e ushtrisë qiellore, që lëvdonte Perëndinë, duke thënë: “Lavdi Perëndisë në vendet më të larta, dhe paqe mbi tokë njerëzve mbi të cilët qëndron mirëdashja e tij!”. Dhe ja, ylli që kishin parë në lindje u shkonte përpara atyre. Dhe ajo lindi djalin e saj të parëlindur, e mbështolli me pelena. Maria i ruante të gjitha këto fjalë, duke i medituar në zemrën e saj. Shkuan, pra, me nxitim dhe gjetën Marinë, Jozefin dhe fëmijën që ndodhej në një grazhd. Barinjtë i thanë njëri-tjetrit: “Le të shkojmë deri në Bethlehem për të parë ç’ka ndodhur”. Ja që disa dijetarë nga lindja arritën në Jeruzalem. Pastaj hapën thesaret e tyre dhe dhuruan: ar, temjan dhe mirrë. Sepse na ka lindur një fëmijë, një djalë na është dhënë. Mbi supet e tij do të mbështetet perandoria dhe do të quhet Këshilltar i admirueshëm, Perëndi i fuqishëm, Atë i përjetshëm, Princ i paqes.


text: Australia zyrtarisht Komonuelthi i Australisë është një vend që përfshin kontinentin e Australisë, ishullin e Tasmanisë dhe shumë ishuj të vegjël. Ajo është vendi i gjashtë më i madh në botë për nga sipërfaqja. Vendet fqinje përfshijnë Indonezinë, Timorin Lindor dhe Papua Guinenë e Re në veri, Ishujt Solomon, Vanuatu dhe Kaledonia e Re në veri-lindje, dhe Zelandën e Re në jug-lindje. Për të paktën 40.000 vjet përpara ardhjes britanikëve në shekullin e 18-të, Australia banohej nga indigjenët australianë. Pas zbulimit nga hollandezët në vitin 1606, gjysma lindore të Australisë u pretendua nga Britania e Madhe në vitin 1770. Popullsia u rrit në mënyrë të qëndrueshme në dekadat e mëvonshme dhe u krijuan pesë Koloni të tjera vetëqeverisëse të Kurorës. Në 1 janar 1901, gjashtë kolonitë u bashkuan në një federatë, duke formuar Komonuellthin e Australisë. Që nga ajo kohë Australia ka mbajtur një sistem të qëndrueshëm politik demokratik liberal që funksionon si një demokraci parlamentare federale dhe monarki kushtetuese. Federata përbëhet nga gjashtë shtete dhe disa territore.Popullsia shumë e urbanizuar dhe është përqendruar kryesisht në shtetet lindore. Historia Fillimi i krijimeve të vendbanimeve në Australi saktësisht ende nuk dihet. Gjurmët e vendbanimeve gjenden edhe para 120 000 viteve. Aborgjinët jetojnë aty së paku që 50 000 deri 60 000 vite dhe më këtë i takojnë kulturës më të vjetër në botë. Edhe përkundër pozitës së izoluar të kontinentit, popullata Aborgjinase ka pasur kontakt me kulturat tjera. Ky komunikim me të tjerët llogaritët të jetë ndërprerë diku para 6 000 viteve kur vendkalimi tokësorë në Guinenë e Re është vërshuar nga oqeani. Me krijimin e ishujve Torres Srait para 1000 viteve komunikimi me kulturat tjera është rimëkëmbur. Po ashtu edhe tregtarët indian dhe kinez duket të kenë tregtuar në veri të Australisë sikurse edhe peshkatarët e Indonezisë. Ndikimi i këtyre vizitorëve mund të shihet në vizatime të ndryshme në shpella në veri të Australisë. Dëshmi tjetër për këtë është edhe Dingo që si duket është krijuar diku para 6 000 viteve nga detarët e Azisë jugore. Evropianët në Terra australis Që në kohërat e vjetra nga të diturit flitej për ekzistencën e një kontinenti në jug. Shpesh kjo përdorej si një mefshtësi e kohës “toka e jugut” (lat. Terra australis). Kur Marco Polo u kthye nga Kina në Venedik, ai fliste për një tokë të pasur në arinj e guacka që gjendej prapa (në jug) ishujve Java. Në shekullin XVI dhe XVII si duket detarët portugezë, francezë dhe spanjollë arrin të zbarkojnë në bregdetin e Australisë dhe të futen në brendinë e saj. Mirëpo, sipas shkrimeve gjermane zbulimin i kepit Cape York Peninsula nga holandezi Willem Jansz në vitin 1606 merret si zbulimi i Australisë. Në vitin 1629 u ankorua anija tregtare “Batavia” e kompanisë holandeze në bregdetin perëndimorë të Australisë. Kapiteni i anijes Francisco Pelsaert kësaj nuk i kishte dhënë ndonjë rëndësi të veçantë. Ndërsa në vitin 1642 e njëjta kompani vendosi të vëzhgoi kontinentin me në mënyrë të planifikuar. Në bazë të këtej projekti Abel Tasman zbuloi Tasmaninë e sotshme. Një ekip tjetër nën udhëheqjen e Willem de Vlamingh filloi të krijojë hartën e bregdetit perëndimorë. Pasi që natyra e kësaj pjese dukej e thatë dhe jo pjellëshme, holandezët nuk kishin ndonjë interesim për kolonizimin e Australisë. Tasmni futi në jetë emërtimin ”Holanda e re” më 1644. Ky emërtim përdorej në Evropë deri në vitin 1824 kur britanikët i dhanë emrin e tanishëm. Kolonizatorët britanik Në prill apo maj të 1770-ës, kapiteni James Cook mbërrin në pjesën e pjellëshme, në bregdetin lindorë dhe e thërriste këtë vend New South Wales si pjesë e mbretërisë britanike. Qëllimi i udhëtimit të tij ishte Terra Australis, që sipas teorisë së kësaj kohe duhej të ishte si kundërpeshë e sipërfaqes së tokës që gjendet në veri rruzullit. Pas pavarësisë së ShBA-ve nga Britania e Madhe, qeveria britanike filloi të gjurmoj mundësi të reja për krijimin e kolonive ku dërgonte të burgosurit. Më këtë qëllim më 26 janar 1788 nën komandën e kapitenit Arthur Phillip, zbarkojnë 11 anije të Flotës së parë (First Fleet) të mbushura me kolonizatorë dhe të burgosur në portin Port Jackson. Vendbanimi i ri u pagëzua Sydney sipas Viscount Sydney-it, kryetari i zyrtarëve të kolonizimit. Deri në vitin 1868 në Sydney u sollën 160 000 të burgosur. Ndërsa gjatë viteve 1801-1803 Matew Flinders arrin lundrimin përgjatë tërë bregdetit të kontinentit. Të burgosurit britanik në Terra australis Në vitin 1792 një ekip franceze ndërmerr një ekspeditë hulumtimi të mundësisë së kolonizimit në Tasmani. Kjo i shtyri britanikët që edhe këtu të krijojnë sa më parë një koloni me të burgosur. Gjë që edhe e bënë në vitin 1803 duke themeluar Risdon Cover në lumin Derwent dhe koloninë George Town në lumin Tamar. Ndërsa më 1825-ën kolonia e atëhershme Van-Diemen's-Land deklarohet si e pavarur. Në vitin 1824 themelohet kolonia e re me të burgosur në lumin Brisbane. Pas migrimit të kolonizatorëve të ndryshëm në pjesët e brendshme të pjellëshme të veriut, kolonia në vitin 1842, vendosë dhënien e tokave edhe për emigrantët. Më 1859 deklarohet Queensland si koloni e pavarur nga New South Wales-i. Më 1835 tregtarët nga Tasmania marrin nga Aborgjinët 240 000 hektarë dhe themelojnë portin Port Phillip. Edhe pse kjo tregti ishte ilegale nën presionin e rritjes së numrit të emigrantëve kryesia e kolonizimit e lëshon këtë tokë si të lirë për kolonizim. Më 1851 kolonia Victoria ndahet zyrtarisht nga New South Wales-i. Kolonia New South Wales merr tërë pjesën lindore të kontinentit, çereku i tokës në perëndim edhe më tutje mbetet si Holanda e Re dhe nuk ishte ende nën aspiratat e britanikëve. Për pengimin e kolonizimit të pjesës perëndimore të Australisë nga francezët, britanikët në vitin 1826 themelojnë edhe këtu një vendbanim të quajtur Albany. Kolonia Australia perëndimore u thirr në jetë me themelimin e kolonisë Perth. Edhe pse këtu nuk ishte paraparë dërgimi i të burgosurve, kolonizatorët kërkonin ndërprerjen e kësaj praktike (në vitin 1850) në mënyrë që këta të zëvendësoheshin me fuqi të lirë punëtore. Australia jugore ishte paraparë po ashtu si koloni pa të burgosur. Sipas rrjedhës së planit të përgatitur nga Edward Gibbon Wakefield për kolonizim sistematike ishte paraparë shitja e tokave kolonizatorëve dhe nga këto fitime të financohej sjellja e kolonizatorëve të rijnë. 1836 themelohet Adelaide dhe po në të njëjtin vit Australia jugore shpallet provincë e Britanisë së Madhe. Kerkonin ar, themeluan një komb Në veri-lindje të Melbourne-t më 22 gusht të 1851-ës në Victoria është gjetur ar që e përshkroi euforinë e kolonizatorëve për shumë e shumë vite. Minatorët e minierës në Ballarat në vitin 1854 organizojnë kryengritjen e vetme të armatosur në historinë Australisë. Kryengritësit kërkonin më reforma demokratike, në të vërtetë kryengritja shtypet më 3 dhjetor 1854 nga forcat ushtarake britanike dhe policia vendase. Rreth viteve 1855-1890 disa koloni marrin të drejtën e të quajturës Responsible Government që ju siguronte një pavarësi më të madhe nga Britania e Madhe. Në fakte Londra edhe më tutje mbante kontrollin mbi sigurinë, tregtinë dhe politikën e jashtme. Pas një konflikti të ashpër të blegtorëve në vitin 1898 themelohet “Waltzing Matilda” himni nacional i Australisë. Ndër kolonit fillon bashkimi i planifikuar në një shtet. Bashkimi i Australisë Më 1 janar 1901 formohet nga kolonitë e pavarura Komonuellthi i Australisë (Commonwealth of Australia). Si kryeqytet i Australisë u vendos të jetë Melbourne. Më 26 shtator 1907 kjo lidhje merr statutin Dominion që i solli pavarësi gati të plotë nga shteti amë. Më 1911 u themelua Australian Capital Territory për krijimin e kryeqytetit të ri të quajtur Canberra. Mirëpo Melbourne mbeti deri në vitin 1927 selia e qeverisë për shkak të kohës së ndërtimeve të ndërmarra në kryeqytetin e ri. Edhe kolonia e themeluar në vitin 1863 Northern Territory ndahet nga kontrolli i Provincës South Australia dhe i bashkëngjitet lidhjes. Australia ka qenë dhe është edhe më tej lojale ndaj Londrës. Kështu dhe gjatë luftës së parë po edhe të luftës së dytë botërore e ka ndihmuar Londrën me ushtarë. Shikua nga përqindja e viktimave brenda numrit të banorëve Australia ka përqindjen më të lartë të viktimave. Humbja njësisë ushtarake të Australisë dhe Zelandës Re - Army Corps (ANZAC) në betejën e parë në historinë e tyre në vitin 1915 në Gallipoli për shumë Australian është lindja e kombit. Në vitin 1931 Perandoria Britanike i jep Australisë edhe statutin Westminister me të cilin statuti Dominion edhe formalisht fito pavarësinë. Mirëpo parlamenti i Australisë e pranoi këtë vitin 1942. Pas humbjeve të britanikëve në Azi më 1942-ën dhe kërcënimit të invazionit japonez, aktiviteti ushtarak i britanikëve zhvendoset nga Evropa në Australi. Australia mbështeti aleatin e ri të fortë, SHBA-në. Kjo edhe u ratifikua në marrëveshjen ANZUS në vitin 1951. Pas luftës së dytë botërore, Australia ndiqte një politikë për një popullim të vendit me emigrantë nga Evropa. Pastaj vijnë emigrantë edhe nga Azia dhe pjesë të tjera të botës. Kjo çoi në ndryshimin e demografisë por edhe një katapultim të zhvillimit ekonomik. Lidhjet përfundimtare kushtetuese ndërmjet Australisë dhe Britanisë së Madhe u keqësuan me kalimin e Aktit të Australisë të 1986, që i jepte fund çdo roli britanik në qeverinë e Shteteve të Australisë, dhe heqjen e mundësisë së ankesave gjyqësore në Këshillin e Kurorës në Londër. Në një referendum në vitin 1999, 55 përqind e votuesve dhe një shumicë në çdo shtet hodhi poshtë një propozim për tu bërë një republikë me një president të emëruar me votën e dy të tretave në të dy dhomat e Parlamentit Australian. Në vitin 2004 fiton përsëri koalicioni nacional-liberal i kryeministrit John Winston Howard. Krahasuar me gjendjen ekonomike të rruzullit mund të thuhet se në Australi janë kornizat politike për një ekonomi të suksesshme. Qeveria dhe politika Australia është një monarki kushtetuese parlamentare federale. Vendi ka ruajtur një sistem politik liberal demokratik të qëndrueshëm sipas kushtetutës së tij, e cila është një nga më të vjetrat në botë. Është gjithashtu një nga federatat më të vjetra në botë, në të cilën pushteti ndahet midis qeverisë federale dhe asaj shtetërore dhe territoriale. Sistemi australian i qeverisjes kombinon elemente që rrjedhin nga sistemet politike të Mbretërisë së Bashkuar (një ekzekutiv i shkrirë, monarki kushtetuese dhe disiplinë e fortë partiake) dhe e Shteteve të Bashkuara (federalizmi, një kushtetutë e shkruar dhe dykameralizëm i fortë me një dhomë të lartë të zgjedhur), së bashku me tipare dalluese indigjene. Qeveria federale është e ndarë në tre degë: Legjislativi: Parlamenti dydhomësh, i përbërë nga monarku (i përfaqësuar nga guvernatori i përgjithshëm), Senati dhe Dhoma e Përfaqësuesve; Ekzekutiv: Këshilli Ekzekutiv Federal, i cili në praktikë u jep fuqi ligjore vendimeve të kabinetit, i përbërë nga kryeministri dhe ministra të tjerë të shtetit të emëruar nga guvernatori i përgjithshëm me këshillën e Parlamentit; Gjyqësori: Gjykata e Lartë e Australisë dhe gjykata të tjera federale, gjyqtarët e të cilave emërohen nga guvernatori i përgjithshëm me këshillën e Parlamentit. Elizabeth II mbretëron si Mbretëresha e Australisë dhe përfaqësohet në Australi nga guvernatori i përgjithshëm në nivel federal dhe nga guvernatorët në nivel shtetëror, të cilët me konventë veprojnë sipas këshillës së ministrave të saj. Kështu, në praktikë, guvernatori i përgjithshëm vepron si figurë ligjore për veprimet e kryeministrit dhe të Këshillit Ekzekutiv Federal. Guvernatori i përgjithshëm ka kompetenca rezervë të jashtëzakonshme, të cilat mund të ushtrohen jashtë kërkesës së kryeministrit në rrethana të rralla dhe të kufizuara, ushtrimi më i dukshëm i të cilave ishte shkarkimi i qeverisë Whitlam në krizën kushtetuese të vitit 1975. Njësitë administrative Australia ka gjashtë shtete - Uellsi i Ri Jugor (#2), Queensland (#4), Australia Jugore (#5), Tasmania (#7), Viktoria (#3) dhe Australia Perëndimore (#6) - dhe tre territore kontinentale - Territori i Kryeqytetit Australian (#1), Northern Territory (#8) dhe Jervis Bay Territory. Në shumicën e aspekteve, Territori i Kryeqytetit Australian dhe Northern Territory funksionojnë si shtete, përveç se Parlamenti i Komonuelthit ka fuqinë të modifikojë ose shfuqizojë çdo legjislacion të miratuar nga parlamentet e territorit. Sipas kushtetutës, shtetet në thelb kanë fuqi legjislative plenare për të nxjerrë ligje për çdo temë, ndërsa Parlamenti i Komonuelthit (federal) mund të nxjerrë ligje vetëm brenda fushave lëndore të renditura në nenin 51. Për shembull, parlamentet e shteteve kanë fuqinë për të ligjësuar në lidhje me arsimin, ligjin penal dhe policinë e shtetit, shëndetësinë, transportin dhe qeverisjen vendore, por Parlamenti i Commonwealth nuk ka ndonjë kompetencë specifike për të nxjerrë ligje në këto fusha. Megjithatë, ligjet e Komonuelthit mbizotërojnë mbi ligjet e shtetit në masën e mospërputhjes. Çdo shtet dhe territor i madh kontinent ka parlamentin e vet - njëdhomësh në Northern Territory, Territorin e Kryeqytetit Australian dhe Queensland, dhe dydhomësh në shtetet e tjera. Shtetet janë entitete sovrane, edhe pse i nënshtrohen disa kompetencave të Komonuelthit, siç përcaktohet me Kushtetutë. Dhomat e ulëta njihen si Asambleja Legjislative (Dhoma e Asamblesë në Australinë e Jugut dhe Tasmania); dhomat e larta njihen si Këshilli Legjislativ. Kreu i qeverisë në çdo shtet është premier dhe në çdo territor chief minister. Mbretëresha përfaqësohet në çdo shtet nga një guvernator; dhe në Northern Territory, administratori. Në Komonuelth, përfaqësuesi i Mbretëreshës është guvernatori i përgjithshëm. Parlamenti i Komonuelthit gjithashtu administron drejtpërdrejt territoret e jashtme të Ishujve Ashmore dhe Cartier, Ishullit të Krishtlindjes, Ishujt Cocos dhe Kneeling, Ishujt e Detit Koral, ishujt Heard dhe McDonald, dhe rajonin e pretenduar të Territorit Australian Antarktik, si dhe Jervis Bay Territory, një bazë detare dhe port detar për kryeqytetin kombëtar në tokën që më parë ishte pjesë e Uellsit të Ri Jugor. Territori i jashtëm i ishullit Norfolk ushtronte më parë autonomi të konsiderueshme sipas Aktit të Ishullit Norfolk të vitit 1979 nëpërmjet asamblesë së tij legjislative dhe një Administratori për të përfaqësuar Mbretëreshën. Në vitin 2015, Parlamenti i Komonuelthit shfuqizoi vetëqeverisjen, duke integruar ishullin Norfolk në sistemet e taksave dhe të mirëqenies Australiane dhe duke zëvendësuar asamblenë e tij legjislative me një këshill. Ishulli Macquarie është pjesë e Tasmanisë dhe ishulli Lord Howe i Uellsit të Ri Jugor. Gjeografia Ekonomia Demografia Australia ka një dendësi mesatare të popullsisë prej 3.4 personash për kilometër katror të sipërfaqes totale të tokës, gjë që e bën atë një nga vendet më pak të populluara në botë. Popullsia është e përqendruar shumë në bregun lindor, dhe në veçanti në rajonin juglindor midis Queensland Juglindor në veri-lindje dhe Adelaide në jug-perëndim. Australia është shumë e urbanizuar, me 67% të popullsisë që jeton në Zonat Statistikore të Kryeqytetit të Madh (zonat metropolitane të shtetit dhe kryeqytetet territoriale kontinentale) në vitin 2018. Zonat metropolitane me më shumë se një milion banorë janë Sydney, Melbourne, Brisbane, Perth dhe Adelaide. Ashtu si shumë vende të tjera të zhvilluara, Australia po përjeton një zhvendosje demografike drejt një popullsie më të vjetër, me më shumë pensionistë dhe më pak njerëz në moshë pune. Në vitin 2018, mosha mesatare e popullsisë australiane ishte 38.8 vjeç. Në vitin 2015, 2.15% e popullsisë australiane jetonte jashtë shtetit, një nga përqindjet më të ulëta në mbarë botën. Gjuha Megjithëse Australia nuk ka gjuhë zyrtare, anglishtja është de facto gjuha kombëtare. Anglishtja australiane është një shumëllojshmëri kryesore e gjuhës me një theks dhe leksik të veçantë dhe ndryshon pak nga varietetet e tjera të anglishtes në gramatikë dhe drejtshkrim. Australian i përgjithshëm shërben si dialekt standard. Në regjistrimin e vitit 2021, anglishtja ishte e vetmja gjuhë e folur në shtëpi për 72% të popullsisë. Gjuhët e ardhshme më të zakonshme që fliten në shtëpi janë mandarin (2.7%), arabisht (1.4%), vietnamisht (1.3%), kantonisht (1.2%) dhe punxhabi (0.9%). Mbi 250 gjuhë aborigjene australiane mendohet se kanë ekzistuar në kohën e kontaktit të parë evropian, nga të cilat më pak se njëzet janë ende në përdorim të përditshëm nga të gjitha grupmoshat. Rreth 110 të tjerë fliten ekskluzivisht nga të moshuarit. Në kohën e regjistrimit të vitit 2006, 52,000 australianë indigjenë, që përfaqësonin 12% të popullsisë indigjene, raportuan se flisnin një gjuhë indigjene në shtëpi. Australia ka një gjuhë shenjash të njohur si Auslan, e cila është gjuha kryesore e rreth 10,112 njerëzve të shurdhër që raportuan se përdorin gjuhën Auslan në shtëpi në regjistrimin e vitit 2016. Feja Australia nuk ka fe shtetërore; Neni 116 i Kushtetutës Australiane e ndalon qeverinë federale që të bëjë ndonjë ligj për të krijuar ndonjë fe, për të imponuar ndonjë respekt fetar ose për të ndaluar ushtrimin e lirë të çdo feje. Në regjistrimin e vitit 2021, 38.9% e popullsisë u identifikua si "pa fe", nga 22% në 2011. Feja më e madhe është Krishterimi (43,9% e popullsisë). Emërtimet më të mëdha të krishtera janë Kisha Katolike Romake (20% e popullsisë) dhe Kisha Anglikane e Australisë (9.8%). Imigrimi multikulturor që nga Lufta e Dytë Botërore ka çuar në rritjen e feve jo të krishtera, më të mëdhatë prej të cilave janë Islami (3.2%), Hinduizmi (2.7%), Budizmi (2.4%), Sikhizmi (0.8%) dhe Judaizmi ( 0.4%). Në vitin 2021, pak më pak se 8,000 njerëz deklaruan një lidhje me fetë tradicionale aborigjene. Sipas mitologjisë australiane aborigjene dhe kornizës animiste të zhvilluar në Australinë Aborigjinale, Ëndërrimi është një epokë e shenjtë në të cilën qeniet shpirtërore totemike stërgjyshore formuan Krijimin. The Dreaming vendosi ligjet dhe strukturat e shoqërisë dhe ceremonitë e kryera për të siguruar vazhdimësinë e jetës dhe tokës. Kultura Australia është shtëpia e një shumëllojshmërie kulturash, si rezultat i historisë së saj të emigracionit. Që nga viti 1788, kultura australiane ka qenë kryesisht një kulturë perëndimore e ndikuar fuqimisht nga kolonët e hershëm anglo-keltë. Ndikime të tjera përfshijnë kulturën aborigjene australiane, traditat e sjella në vend nga valët e imigrimit nga e gjithë bota dhe kulturën e Shteteve të Bashkuara. Divergjenca dhe evolucioni kulturor që ka ndodhur gjatë shekujve që nga vendosja evropiane ka rezultuar në një kulturë të veçantë australiane. Lidhje të jashtme Faqja zyrtare e qeverisë australiane Faqja zyrtare e Zyrës së Statistikave Australiane Shënime Referime Vende dhe territore anglishtfolës Shtete dhe territore të themeluara më 1901 Shtetet anëtare të Kombeve të Bashkuara Shtetet anëtare të Komonuelthit të Kombeve Shtete në Oqeani Shtete në Australazi Vendet transkontinentale


Të rinj nga Ballkani Perëndimor mblidhen në “Shtigje Rinore”, ideuar nga OSBE Mbi dyzet të rinj nga të gjitha vendet e Ballkanit Perëndimor u mblodhën në Tiranë më 20 qershor për të marrë pjesë në “Shtigje Rinore 2018”. Veprimtaria organizohet për të dytin vit radhazi nga Prezenca e OSBE-së në Shqipëri, Kryesia Italiane e Radhës e OSBE-së, Zyra Rajonale për Bashkëpunimin Rinor (RYCO) dhe Bashkia e Tiranës. Gjatë katër ditëve, të rinjtë do të bashkëveprojnë dhe diskutojnë për çështje të demokracisë, paqes dhe sigurisë në rajon. Duke folur në ceremoninë e hapjes së “Shtigjeve Rinore”, Kryetari i Prezencës së OSBE-së, ambasadori Bernd Borchardt, tha se suksesi i këtij aktiviteti në 2017-n ishte arsyeja se pse ai u organizua sërish. “Në këtë rajon ka ende shumë plagë, por pjesëmarrësit e Shtigjeve Rinore vitin e kaluar u larguan duke na thënë se kishin mësuar që kishte më shumë gjëra që i bashkonin se sa që i ndanin”, tha ai. Duke folur për përvojën e tij, Borchardt tha: “Unë i përkas brezit të pasluftës në Gjermani dhe në fillim të viteve ’70 shkova në Francë. Kisha moshën tuaj dhe ende e mbaj mend pritjen e ngrohtë, më pak se 30 vjet pas Luftës së Dytë Botërore, pra pas një konflikti të tmerrshëm e të stërzgjatur, me një numër të pamasë viktimash dhe mizorish. Kjo më bindi se pse është kaq e rëndësishme që të rinjtë nga vende të ndryshme, me përvoja të ndryshme, të takohen. Dhe ne duam ta bëjmë të mundur këtë”. Ambasadori italian, Alberto Cutillo, tha se Italia e mbështet këtë nismë, duke qenë e bindur plotësisht për rolin kyç që të rinjtë mund të luajnë, përmes angazhimit personal dhe bashkëpunimit, në ruajtjen e paqes, sigurisë, qeverisjes së mirë dhe demokracisë. “Kjo është akoma më e rëndësishme në Ballkanin Perëndimor, ku, pas ngjarjeve dramatike të së shkuarës, është thelbësore që të ndërtohet një brez i ri i përkushtuar ndaj paqes dhe bashkëpunimit. Dhe hapi i parë është njohja, dialogu, pra, mirëkuptimi,” tha ai. Sekretari i Përgjithshëm i RYCO-s, Djuro Blanusa, tha: “RYCO beson se të rinjtë e pajisur me parimet e mirëkuptimit, bashkëjetesës, tolerancës dhe respektimit të të drejtave të njeriut janë duke ngritur një të ardhme më të sigurtë për rajonin tonë. Gjithashtu, ne besojmë se të rinjtë duhet të jenë kontribuues aktivë në zhvillimin demokratik, socialo-ekonomik dhe në procesin e integrimit evropian, si pjesë e një rajoni i cili është gjithmonë e më i hapur drejt tyre”. Zëvendësministrja për Evropën dhe Punët e Jashtme, Artemis Dralo, foli për rëndësinë e një dialogu të hapur në rajon, jo vetëm mes qeverive, por edhe mes shoqërive dhe brezave. Gjatë ditëve në vijim, pjesëmarrësit në Shtigje Rinore do të përfshihen në një sërë aktivitetesh dhe seminaresh për tema nga pjesëmarrja demokratike, barazia gjinore dhe anti-korrupsioni te përballja me të kaluarën, bashkëpunimi rajonal dhe trashëgimia kulturore.


Faruk Shala nxjerrë formacionin më të mirë në hendboll të të gjitha kohërave! - Bota Sot Faruk Shala nxjerrë formacionin më të mirë në hendboll të të gjitha kohërave! Nga: Kemajl Goca Më: 18 prill 2020 Në ora: 16:50 Kryetrajneri i kampiones së Kosovës, Istogu, Faruk Shala, ka nxjerrë formacionin më të mirë të të gjitha kohërave në hendbollin e Kosovës. Anketën që e ka bërë rubrika e sportit e gazetës kombëtare “Bota sot”, Shala iu është përgjigjur, duke e nxjerrë formacionin më të mirë dhe ajo që ka befasuar të gjithë është edhe trajneri më i mirë, ai është sipas tij, Fatmir Muhaxheri. Formacioni më i mirë sipas Faruk Shalës: “Portier: Skënder Sahiti Qendër: Basri Tupella Pivot: Sefedin Reçica Alo e djathtë: Alfred Llazari. Trajner: Fatmir Muhaxheri (pa konkurrencë, ngase kualifikimi dhe pjesëmarrja në Kampionatin Botëror U-21 është e arritura më së e madhe deri me tani e hendbollit të Kosovës”, vlerëson Shala. Fjalë kyçe Me Në Shala Faruk


text: Austria (zyrtarisht Republika e Austrisë; gjermanisht Österreich respektivisht Republik Österreich), është një shtet federativ në Evropën qendrore me një sistem qeverisës parlamentar. Austria kufizohet në veri nga Gjermania pastaj vijnë Çekia, Sllovakia në lindje ndërsa në jug dhe perëndim gjenden Sllovenia, Italia, Zvicra dhe Lihtenshtajni. Kryeqyteti i Austrisë është Vjena. Austria është anëtare e OKB-së që nga viti 1955. Historia Pas përfundimit të luftës së dytë botërore (1945) fuqitë fitues të luftës i rikthejnë shtetësinë Austrisë. Që më 27 prill u krijua qeveria me në krye kancelarin Karl Renner dhe proklamoi deklaratën e pavarësisë. Deri më 1955 kur u nënshkrua marrëveshja midis qeverisë dhe ushtrive fitimtare, edhe Austria sikurse Gjermania ishte e ndarë në 4 zona të ushtrive fituese. Me nënshkrimin e kësaj marrëveshje Austria deklarohet si shtet neutral dhe heq dorë nga bashkimi me shtetin e gjermanëve. Pas kësaj ushtritë e paktit u larguan nga Austria. Me miratimin e “neutralitetit” më 26 tetor në kushtetutën e Austrisë në vitin 1967 vendoset që dita e nënshkrimit të jetë “Dita e Çlirimit” Austria është njëra ndër themeluesit (1960) e EFTA-së. Për shkak të deklarimit si neutrale ajo kishte mundësin e këmbimit ekonomik me dy blloqet e krijuara pas luftës. Pas luftës së ftoftë (1991) çështja e neutralitetit e ka humbur rendësin në politiken e jashtme mirëpo kjo edhe më tutje ka rëndësi në qarqet e brendshme politike. Më 1995 Austria hynë në Bashkimin Evropian dhe më 1999 futë në tregun e vetë euronë si monedhë shtetërore. Politika Parlamenti i Austrisë ndodhet në Vjenë, qytetin më i madh dhe kryeqytet i vendit. Austria u bë një republikë demokratike, federale, parlamentare, nëpërmjet Kushtetutës Federative të 1920. Sistemi politik i Republikës së dytë me nëntë shtetet e tij është bazuar në kushtetutën e 1920 dhe 1929, që u ripranua më 1 maj 1945. Kreu i shtetit është Presidenti Federal (Bundespräsident), i cili zgjidhet drejtpërdrejt me votë popullor. Kryetari i Qeverisë Federale është Kancelari Federal, i cili emërohet nga presidenti. Qeveria mund të shkarkohet nga detyra me dekret presidencial ose ose me votë mosbesimi në dhomën e ulët të parlamentit, Nationalrat. Parlamenti i Austrisë përbëhet nga dy dhoma. Përbërja e Dhomës së Ulët, Nationalrat, (183 vende) përcaktohet çdo pesë vjet nga zgjedhjet e përgjithshme në të cilën çdo qytetar mbi 16 vjeç (që nga viti 2007) ka të drejtën e votës. Ndërkohë që ka një prag të përgjithshme prej 4 për qind për të gjitha partitë në zgjedhjet federale (Nationalratswahlen), ekziston mundësia për të fituar një vend të drejtpërdrejtë, ose Direktmandat, në një nga 43 qarqet zgjedhore rajonale. Nationalrat është dhoma dominuese në formimin e legjislacionit në Austri. Megjithatë, dhoma e lartë e parlamentit, Bundesrat, ka të drejtë të kufizuar të vetos (Nationalrat në pothuajse të gjitha rastet, në fund të fundit mund ta kalojë ligjin përkatës duke votuar për herë të dytë). Gjykatat janë kolona e tretë e pushtetit në Austri. Sidomos Gjykata Kushtetuese (Verfassungsgerichtshof) mund të ushtrojë influencë të konsiderueshme në sistemin politik duke përjashtuar ligje dhe urdhëra që nuk janë në përputhje me kushtetutën. Që nga viti 1995, Gjykata Europiane e Drejtësisë mund të anulojë vendimet e Austrisë në të gjitha çështjet e përcaktuara në ligjet e Bashkimit Evropian. Austria gjithashtu zbaton vendimet e Gjykatës Evropiane për të Drejtat e Njeriut, që kur Konventa Evropiane për të Drejtat e Njeriut u bë pjesë e kushtetutës austriake. Njësitë territoriale Austria ndahet në nëntë shtete federale (gjer.:Bundesländer) Njësitë administrative federative janë: B Burgenland, K Kärnten, NÖ Austria e Poshtme, OÖ Austria e Epërme, S Salzburg, St Stiria, T Tiroli, V Vorarlberg, W Vjena Këto njësi administrative ndahen në njësi më të vogla në rrethe (gjer.: Bezirke) të cilat përbëhen nga vendbanimet (gjer.:Gemeinden) Gjeografia Sipërfaqja e përgjithshme e Austrisë është 83,870 km2 dhe shtrihet rreth kordinanatve gjeografike 47 20 v, 13 20 L. Austria është një vend kontinental malor dhe sipërfaqja e përgjithshme e e saj përbëhet nga 82,444 km2 tokë dhe 1,426 km2 ujë. Në pjesën perëndimore dhe jugore të Austrisë mbizotëron tereni shkëmborë i Alpeve. Pjesa tjetër e vendit në lindje dhe veri është kryesisht e rrafshët me pyje e fusha. Austria nuk ka dalje në det, lumi më i gjatë që përshkojnë atë është Danubi në veri të vendit. Pika më e ultë e Austrisë gjendet në Neusiedler (115m) dhe ajo më e lara në lartësi mbidetare prej 3,798 metrave në Grossglockner. Ekonomia Edhe pse Austria ka kushte më të mira natyrore e ekonomia e sajë nuk ka shënuar rritje deri vonë. Territori i sotëm i Austrisë një kohë të gjatë ka qenë në kuadër të shtetit të dikurshëm të Austru-Hungarisë, i cili në radhë të parë, ka pasur funksionin administrativ e jo edhe ekonomik. derisa shtete e Evropës Perëndimore i përfshinë një transformim i shpejt dhe procesi i revolucioni industrial. Austria mbetet ndër vendet më të prapambetura. Mungesa e qymyrit, e mineralit të hekurit dhe shkalla esnafore e zhvillimit kanë kontribuar në stagnimin e ekonomisë. Me shkatërrimin e shtetit të Austro-Hungarisë,pas Luftës së Dytë Botërore pozita ekonomike e Austrisë rrënjësisht ndërrohet. Me zvogëlimin e territorit, zvogëlohen edhe lëndët e para, pakësohet furnizimi me prodhimet bujqësore, humb edhe tregun në të cilin nuk ka pasur konkurrencë. Me shfaqjen e inflacionit në dekadat e para pas luftës së dytë botërore e përshkon kriza ekonominë e Austrisë,ndërsa kapitali i kufizuar nuk pamundur të sigurojë rikëmbjen e saj. Rrethanat e tilla knë mundësuar të depërtojë kapitali i huaj në ekonominë e saj. Gjermania naciste në vitin 1938 e bëri aneksimin e Austrisë pa ndonjë rezistencë ushtarake. Pas luftës së Dytë Botërore , në vitin 1948, filloi një proces i ri i zhvillimit ekonomik. Itensifikimet në shfrytëzimin e energjisë së ujit, në metalurgji, investimet në industrinë kimike, kanë qenë bazë e mirë për zhvillimin e industrisë. Në adaptimin e kërkesave të tregut filloi ndërrimi i strukturës industriale, duke e vënë në plan të parë industrinë mekanike dhe atë kimike. Territorializimi i saj gjithënjë e më shumë depërton në pjesën perëndimore të shtetit. Edhe pse me këtë tendencë të përhapjes së industrisë, ajo sot ende nuk është e barabartë, përkatësisht nuk është shtrirë, në tërë shtetin. Në përgjithësi, mund të thuhet se është përqendruar në rajonin e Murës, në afërsi të Vjenës, te lokaliteti Linc dhe në jug të lumit I Demografia Popullsia e Austrisë në janar të vitit 2009 ishte 8 milion e 356 mijë banorë. Popullsia e kryeqytetit Viena i kalon 1,6 milion banorë (2,2 milion banorë bashkë me rrethinat). Qytete të tjera të mëdha janë Grac (250 mijë banorë), Linz (189 mijë banorë), Salzburg (150 mijë banorë), Insbruk (117 mijë banorë). Sipas informacionit të botuar nga Statistika e Austrisë për vitin 2001 rreth 710,926 me kombësi të huaj jetojnë në Austri. Nga këta, 124,392 flasin gjermanisht si gjuhën e tyre amtare (kryesisht imigrantë nga Gjermania, disa nga Zvicra dhe Provinca e Bolzanos-Bozen, (Itali) Të tjera grupe etnike dhe linguistike janë serbë (135,376), kroatë (105,487); turq (123,417); 25,155 e të cilëve kanë si gjuhë të tyre Anglishten; shqiptarë (24,446); polakë (17,899); hungarezë (14,699); rumunë (12,216); arabë (7,982); sllovenë (6,902) (pa përfshirë minoritetin autokton); sllovakë (6,891); çekë (6,707); persianë (5,916); italianë (5,677); rusë (5,466); francezë (5,213); kinezë (4,938); spanjollë (4,264); bullgarë (3,503). Jeta mesatare e banorëve të Austrisë në vitin 2004 për femra është llogaritur të jetë 80,2 vite ndërsa për meshkuj 75,3 (në vitin 1971: femrat 75,7; meshkujt 73,3 vite ). Vdekshmëria e fëmijëve është 0,45%. Kultura Gjuha Gjuhë zyrtare është gjermanishtja e cila flitet nga 88.6% e popullsisë. Në të vërtet në Austri flitet një dialekt i gjuhës gjermane që ndryshon shumë nga gjuha zyrtare. Alemanishtja (flitet në Vorarlberg si dhe në pjesë të Tirolit) Bairischen flitet në pjesën tjetër të vendit (7 milionë banorë) Pakicat kombëtare të vendosura në Austri siç janë Sllovenët, Kroatët dhe Hungarezët kanë të drejta të shkollimit në gjuhen e tyre si dhe në zyre administrative lokale. Kroatishtja dhe Sllovenishtja janë gjuhë zyrtare lokale në njësit federale Steiermark dhe Kärnten. Po ashtu edhe Romët flasin gjuhën e tyre. Pjesmarrja e shqiptarëve në kulturën e përgjithshme austriake ka një traditë. Ndër personalitete më të dalluara ishte Aleksandër Moisiu. Përndryshe organizimi strukturorë i shkëmbimit kulturorë ka filluar më 1966, me themelimin e ''Shoqatës Austriake-Shqiptare. Të tjera Telekomunikacioni Transporti Ushtria Turizmi - Qeveria - Kryetari - Heinz Fischer Parlamenti - Ministria Shiko dhe këtë Shoqata "Dija" Lidhje të jashtme Kryetari Qeveria Kryeministri Parlamenti HELP-Service Departamenti i turizmit Aeiou - Kultura Austriake ORF - Raditelevizoni Austriak Pamje nga Austria Country Studies - Austria Referime Nënshënime


text: Burundi ndodhet në pjesën qendrore të Afrikës. Burundi në lindje kufizohet me Tanzaninë, në perëndim me liqenin Tanganika dhe Republikën Demokatike të Kongos dhe në veri me Ruandën. Sipërfaqja e Burundit është 27 834 km2, ndërsa popullsia e tij është mbi 10 milion banorë. Kryeqytet i Burundit është Bujumbura. Burundi është një nga 10 vendet më të varfra të botës. Historia Artikulli kryesor Historia e Burundit Zgjedhjet e para shumë partiake në Burundi janë mbajtur për të parën herë në tetor të 1993-ës. Pas pak kohe të qeverisjes (100 ditë) vendin e kaplojnë konfliktet e armatosura etnike në mes të palëve Hutu dhe Tutsi. Pasojat më të mëdha të kësaj lufte ishin të ikurit nga lufta në vendet fqinje. Për të siguruar vijën kufitare, trupat e armatosura të Burundit intervenuan për një kohë të shkurtë në konfliktet e vitit 1998 në Republikën Demokratike të Kongos. Qeveria kalimtare e krijuar më 1 nëntor 2001, në dhjetorë të 2003 ja arriti që me palën më të madhe të rebelëve të nënshkruaj një marrëveshje dhe të nxjerrë kushtetutën e përkohshme në tetor të 2004. Zbatimi i marrëveshjes ishte problematik pasi që një palë nga rebelët refuzonte nënshkrimin kështu që zgjedhjet e lira, disa herë duhej të shtyheshin. Ne verën e 2005-es Burundi mbajti zgjedhjet e para elektorale relativisht demokratike, ku fitoi partia CNDD-FDD e udhëhequr nga Pierre Nkurunziza. Kjo parti ishte nja nga grupet rebele me te mëdha dhe me permbajtje te madhe nga grupi etnik Hutu. Zgjedhjet i dhanë fund rreth 13 vjeteve konflikti midis faksioneve rebele. Ne shtator 2006, grupi i fundit rebel aktiv, FNL, nënshkroi marrëveshjen e paqes me qeverinë ne pushtet. Politika Artikulli kryesor Sistemi shtetror Presidenti i Republikes, Pierre Nkurunziza, është i plotfuqishem. Dy zevendes Presidenta, njeri nga partia ne opozite Uprona (Tutsi) dhe nje grua nga partia ne pushtet. Ministrat gjithashtu vijne nga disa parti opozitare me etni te ndryshme, meshkuj dhe femra. Njësit administrative Artikulli kryesor Njësit administrative Burundi është i ndare ne 17 njësi administrative qe quhen Provinca. Ato janë : Bubanza, Bujumbura Mairie, Bujumbura Rural, Bururi, Cankuzo, Cibitoke, Gitega, Karuzi, Kayanza, Kirundo, Makamba, Muramvya, Muyinga, Mwaro, Ngozi, Rutana dhe Ruyigi. Gjeografia Artikulli kryesor Gjeografia e Burundit Sipërfaqja e përgjithshme e Burundit është 27,830 km2, nga e cila 2,180 km2 janë ujore dhe shtrihet rreth koordinatave gjeografike 3 30 J, 30 00 L. Burundi ka një vijë kufitare tokësore 974 km të gjatë dhe nuk ka dalje në det përpos që e ndan liqenin Tanganika me shtete fqinje. Tanganika është liqeni me i thelle ne Afrikën Qendrore (quajtur gjithashtu dhe zona e Liqeneve te Medha pasi ne te ndodhen edhe Liqenet Albert e Victoria). Liqeni Tanganika është liqeni i dyte ne bote për nga madhësia dhe thellësia, mbas Liqenit Baikal ne Siberi. Liqeni Tanganika ka një shtrirje veri-jug prej 673 km dhe mesatarisht një gjerësi prej 50 km. Tanganika ka një thellësi mesatare prej 570 m dhe thellësi maksimale prej 1.470 m. Një nga aspektet interesante qe kjo thellësi e madhe krijon ka te beje me mungesën e oksigjenit ne shtresat me te ulëta qe rezulton ne "ujërat fosile". Burundi ka një klimë ekuatoriale. Në rrafshnaltat në lartësira me dallime të mëdha (772 m deri 2.670 m mbi det) ka dhe ndryshime të klimës por klima nuk dallon sikur tereni. Sezonet e lagështisë fillojnë nga muaji shkurt deri në maj dhe nga shtatori në nëntor ndërsa ato të thatësisë nga qershori në gusht dhe nga dhjetori në janar. Relievi i Burundit është teren kryesisht shkëmborë dhe malorë. Pika më e ultë e relievit është 772m në liqenin Tanganika (ang.:Tanganyika) dhe ajo më e larta në lartësi mbidetare prej 2,670 metrave në majën "Heha" (ang.:Mont Heha), në lindje të pjesës qendrore të vendit. Ekonomia Artikulli kryesor Ekonomia e Burundit Burundi posedon një ekonomi agrikulturale ku prodhimet me te medha janë Kafeja,Pambuku, caji si edhe bananet, maniok, misër e sorghum. Vendi është gjithashtu i pasur ne minerale si Nikeli, Uranium, dhe Kobalt, Baker, Platinum dhe Vanadium. Ne disa zona është gjetur dhe Ar por ne sasi te pakta. GNP për capita ne US$ 104 (2005) dhe GDP ishte US$ 800 milion ne 2005. Demografia Artikulli kryesor Demografia e Burundit Ne vitin 2005, sipas një estimimi te Agjencisë se Kombeve te Bashkuara për Popullatat, Burundi kishte një popullsi prej 7,500,000 banore. Me nje madhesi prej 27.834 Km2, pra pak me te vogël se ajo e Shqipërisë, Burundi ka me te vërtete një popullate dense. Kultura Artikulli kryesor Kultura e Burundit Gjuha nacionale është Kirundi, shume e ngjashme me Kinyarwanda, gjuha e Ruandes. Frëngjishtja është gjuhe administrative por KiSwahili përdoret shume ne Bujumbura dhe zonat përreth Tanzanisë. Anglishtja është shume pak e njohur. Telekomunikacioni Transporti Ushtria Pushime Lidhje të jashtme Qeveria : Kryetari : Parlamenti : Ministria : Background Notes on Burundi Shtete


source: fineweb

text: Sa i përket zgjidhjes së favorshme për tarifat e sigurimit të automjeteve, ajo ka kërkuar mbështetje nga BE-ja për përfaqësimin e Kosovës në Këshillin e Byrosë Evropiane të Sigurimeve përmes një shteti të tretë, me të cilën do të ofroheshin zgjidhje në favor të qytetarëve dhe do të eliminohej problemi aktual i tarifave të papërballueshme të sigurimeve. Po ashtu u kërkua ndërhyrja e BE-së lidhur me evitimin e problemeve në zbatimin e marrëveshjes për diploma, duke vënë në pah se pagesa e lartë administrative të cilën e ka vendosur pala serbe është në kundërshtim me Marrëveshjen për njohjen reciproke të diplomave sikur edhe problemet e qasjes selektive ndaj kësaj marrëveshjeje. Këto kërkesa Tahiri i ka bërë gjatë takimit me Drejtorin për Evropën Perëndimore dhe Ballkanin në Shërbimin për Punë të Jashtme të BE-së, Frenando Gentilini, ku për temë diskutimi kishin gjendjen në zbatimin e marrëveshjeve të arritura në mes të Kosovës dhe Serbisë me ndërmjetësimin e Bashkimit Evropian. /Telegrafi/


Kjo eshte gruaja qe kercenoi Rudina Magjistarin | Published On: 17 Mars, 2016 Showbiz | Kjo eshte gruaja qe kercenoi Rudina Magjistarin Quhet Vjola Sala, ka lindur ne 14 Janar 1979, eshte beqare dhe jeton ne Durres. Eshte gruaja qe shihet ne foton e mesiperme te siguruar nga opinion.al dhe eshte nje e njohur e vjeter e gazetareve ne Tirane. Ju ka shkruajtur pothuaj te gjitheve, ne fillim duke i ftuar qe ti nxjerrin nga truri, rrezet qe i kane injektuar doktoret ne Itali dhe qe ajo i quan tortura psikotronike, nje term i panjohur, me gjase i shpikur prej saj. Ju ka lene te gjitheve takim dhe me pas, duke pare indiferencen e tyre i ka kercenuar njeri pas tjetrit. Zakonisht kercenimet jane te dhunshme, shoqeruar me fjale te pista dhe mllef. Sipas te dhenave te opinion.al po keshtu ka kercenuar me vdekje dhe vrasje te femijeve politikane gra dhe burra. Pretendon se nje mjek nga Italia, permes nje vale elektronike i ka futur ne distance dicka ne tru dhe e torturon. Zakonisht nderron profilet ne FB, por shume prej tyre i perdor me emrin e saj te vertete. Kercenimet i ben ne inbox dhe ne wall. Zakonisht e nis duke derguar peticione, qe i drejtohen te gjitheve, politikaneve, gazetareve dhe ambasadoreve. Me poshte po japim nje pamje te profilit te saj te fundit ne FB, nje kercenim qe ka ardhur per nje gazetar ne Klan si dhe peticionin qe i ka cuar faqes sone ne vitin 2014! Geti e quan Marinën “nuse”, shenja e parë për martesë? (Foto) Me dorën te ‘zogu’: Vajza e Bruce Willis zhvishet plotësisht


Vendet më të fotografuara në glob, Shqipëria në “zonën e nxehtë” – Lapsi.al Vendet më të fotografuara në glob, Shqipëria në “zonën e nxehtë” 13/11/2017, 21:19 13/11/2017 Ka vetëm një rregull që duhet pasur parasysh kur udhëton: N.q.s nuk bën foto, nuk ke qenë aty. Siç shihet edhe në hartë, Europa është më e “ndriçuar” nga të gjithë vendet e tjera. Në fakt, në Europë gjenden 4 nga 5 vendet kryesore me numrin më të lartë të fotove të shkrepura. Në vendin e 5, Stambolli, me kullën e famshme të Vajzës. Në vendin e kartërt, gjendet Parisi me “MoulinRouge”, në vendin e tretë Barcelona. Ndërsa në vend të dytë, një tjetër qytet europian, Roma. Ndërsa kryesinë e mban New York në kontinentin Amerikan. Fotot, sipas specialistëve të fushës së turizmit, kanë një rol kyç në rritjen e vizibilitetit të një shteti, qyteti apo lokacioni të caktuar, sidomos duke marrë në konsideratë edhe rrjetit më gjigand të shpërndarjes në kohë reale: rrjetet sociale, shkruan monitor. Shqipëria, sikurse shihet në hartë, gjendet në “zonën e nxehtë”. Sipas hartës, Tirana është qyteti ku janë shkrepur më shumë foto. Metodologjia e përdorur nga Sightsmap bazuar në përdorimin e të dhënave nga një aplikacion i ofruar nga Google, për të përllogaritur kështu spotet më të fotografuara. Diagnoza/ Messi, frakturë e radius: humbet Inter dhe Real Madrid Video / Barcelona poker Sevillas dhe merr kreun Video / Trefishon Barcelona, shënon Luis Suarez me 11m


source: CulturaX

text: Proletari Forum & Italia Forum - Shiko temë - Faik Konica Faik Konica, Posted 07 Prill 2009, 11:48 Emri: Faik Mbiemri: Konica Ditëlindja: 15 mars, 1875 Vendlindja: Konicë e Ersekes te Kolonjes Ditëvdekja: 14 dhjetor, 1942 Vendvdekja: Uashington Faik Konica, lindi më 15 mars të vitit 1875 në Konicë dhe vdiq më 14 dhjetor të vitit 1942 në Uashington, ishte magjistër i artit dhe letërsisë, aktivist kombëtarë dhe shkrimtar shqiptar. Fitoi disa konkurse, duke u nderuar me çmime për aftësitë e tij intelektuale jo të zakonta. Faik Konica qysh i ri e lidhi jetën me veprën e tij dhe me lëvizjen kombëtare shqiptare. Pasi boton broshurën "Shqipëria dhe turqit" (1895) në Paris ai vendoset në Bruksel (Belgjikë), ku nxjerr revistën "Albania", kjo revistë politiko-kulturore dhe letrare u bë organi më i rëndësishëm e më me autoritet i Rilindjes sonë. E botuar në gjuhën shqipe, frënge dhe pjesërisht turke, si një enciklopedi e vërtetë, ajo propogandoi për vite me radhë 1897-1909 programin e lëvizjes kombëtare shqiptare, historinë dhe kulturën e popullit tonë. Faik Konica është një nga personalitetet më në zë të kulturës dhe letërsisë shqiptare. Prozator dhe poet, publicist dhe estetist, kritik letrar dhe përkthyes, ai me veprën e tij të shumanshme pasuroi dhe ngriti në lartësi të reja fjalën shqipe dhe mendimin letrar shqiptar. Njeri me dituri të madhe, dhe dhunti artistike, mjeshtër i hollë i gjuhës shqipe, Konica ka hyrë në historinë e kulturës sonë kombëtare jo vetëm si erudit e stilist i përkryer, por edhe si shkrimtar me vlera të shquara ideoartistike. • L'Albanie et les Turces - Libre parole, (1895), Paris • Albania - revistë, 1897-1909, Bruksel - Londër • Memoire sur le mouvement national albanais, (1899), Bruksel • Albania e vogël - fletore 1899 - 1901, Bruksel • Trumbeta e Krujës - e përkohshme (1911), Sent Luis • Jeta e Skënderbeut, (1912) • L'Alemagne et'Albanie, (1915), Lozanë • Një ambasadë e Zulluve në Paris, (1922) • Shqipëria si m'u duk, (1928), • Doktor Gjëlpëra zbulon rrënjët e dramës së Mamurrasit - novelë satirike (1924) • Nën hijen e hurmave - përkthim e rikrijim i një zgjedhjeje të përrallave arabe nga Një mijë e një net, (1924) • Fytyra e turinj të Shqipërisë • Albania, The Rock Garden of Southeastern Europe[1]), (1957), Boston • Shqipëria kopshti shkëmbor i Evropës juglindore, (1991), Prishtinë • Faik Konica, Vepra, (1993), Tiranë • Diploma e studimeve per letersi dhe filozofi nga Universiteti Shteteror i Dizhonit - France • Magjistratura e artit dhe e letersis me 1912 ne Kembrixh-Masacusets (SHBA). Në një libër të papërfunduar të tij Konica flet për krenarinë e malësorëve shqiptarë. Zonja Durham (Edith Durham) e pranon këtë në librin e saj "Brenga e Ballkanit". Kur përshkruan shpërndarjen e ndihmave në Maqedoni gjatë dhjetëvjeçarit të parë të shekullit të njëzetë, ajo na tregon se si gratë fshatare e rrethonin ditë e natë, duke i kërkuar ushqime dhe rroba. Ata vendoseshin rrotull shtëpisë ku banonte ajo dhe nuk largosheshin derisa të merrnin diçka. Edhe kur u shpjegoi se nuk kishte më asgjë për t'u dhënë, ato nuk shkuleshin. Kur zonja Durham vajti në Shqipëri, priste që t'i ndodhte njësoj. Për habinë e saj, askush nuk iu afrua për t'i kërkuar ndihmë. Konica përmend edhe faktin se zonja Durham ka qenë një adhuruese e madhe e amvises shqiptare. Ajo mendonte se vetëm amvisja holandeze mund të krahasohej me të për pastërtinë. sipas F.Nolit Lutja e shkrimtarit, nga Faik Konica TESTAMENTI I FAIK KONICËS[2]) NJE PROZË E FAIK KONICËS Kur vete njeriu, i lirë dhe i vetëm, larg atdheut – viset e ra, ndryshimi i zakoneve, ëmbëlsia e udhëtimit e një mijë gjëra që vihen re ndër popuj të huaj, të gjitha këto ta përgëzojnë zemrën e të bëjnë jo të harrosh Shqipërinë, po të mos vejë tek ajo aq dendur mendja. Më tutje, si ngopen sytë së pari ndryshime, gazi shuhet pak nga pak. S'si ç'të mungon, ç'të duhet. Një hije trishtimi ta mbulon fytyrën; e, pikë së pari herë-herë, mbastaj më dendur e më në fund shpesh e pothuaj kurdo e kudo, kujtimi i prindërve, i miqve e i shokëve, kujtimi i dheut ku u lindëm e u rritëm, ku qajtëm foshnja e ku lozëm djelm, kujtimi i atyre maleve larg të cilëve nuk rron dot mirë një shqiptar, kujtimi i kombit, që, me gjithë ca të liga që ka, është kombi ynë, e më tepër kujtimi e dëshira e etja e gjuhës sonë ta shtrëngojnë e ta dërrmojnë me të vërtetë zemrën. Ah, malli i Shqipërisë, malli i atdheut të dashur, i shenjtë mall e dashuri e shenjtë, kush është ai shqiptar, që s'e ka pasur në dhe të huaj! Duhet të jesh jashtë Shqipërisë, e të jesh larg, për të kuptuar se ç'forcë e ç'bukuri të ëmbël ka për veshët kjo fjalë: Shqipëri! Ajo më e zbrazura letër, ajo fjala më e vogël, na sjell, kur vjen nga Shqipëria, një gaz të parrëfyeshëm, se na sjell si një copë të atdheut.... 1899. 1. ^ Kjo vepër mbeti e pambaruar në dorëshkrim kur vdiq Konica; e redaktoi dhe e përgatiti Qerim Panariti. Përkthimi i saj i parë në shqip u botua në Prishtinë nga shtëpia botuese Gjon Buzuku, më 1991. 2. ^ Testamenti u drejtohet miqve të tij, Fan S. Nolit dhe Sejfulla Malëshovës. Pas vdekjes së Konicës, Noli kishte kërkuar disa herë që trupi i tij të kthehej në vendlindje por regjimi i Enver Hoxhës nuk e kishte lejuar këtë. Konica ishte varrosur në Boston në vitin 1948, ndërsa eshtrat e tij janë kthyer në Shqipëri në vitet nëntëdhjetë, vetëm pas rënies së komunizmit Faik Konica për Shtjefën Gjeçovin, Posted 28 Prill 2009, 01:19 Faik Konica për At Shtjefen Gjeçovin At Shtjefen Gjeçovin At Gjeçovin e pata njohur me anë letrash disa vjet perpara luftës Ballkanike. Më 1913 shkova në Shkodrë dhe atjè, në Kuvënt të Franciskânëve, nji ditë u-njohmë me sy e me fjalë të gjalla. Mendimet nderimi, që kisha patur për At Gjeçovin për së largu, m'u-shtuan ca mê tepër që kur u-poqmë. I mesmë nga gjatësia e trupit, pakë si i thatë, me një palë sy të zeza ku çkëlqente mendia po dhe zëmërmirsia, At Gjeçovi fitonte menjëherë besimin dhe dashurinë. Fjalët i kish të pakta po kurdoherë në vënt. Vetëm kur në të kuvënduar e sipër takohej nonjë pikë mi të cilën kish dituri të veçantë – si për shembëll Kanuni i Lek Dukagjinit ose vjetëritë greko-romane – At Gjeçovi çelej ca mê gjatë, dhe ahere ish gëzim t'a dëgjonte njeriu. Asì kohe At Gjeçovi ish "famullitar", domethënë prift i ngarkuar me shërbimin e një fshati ose rrethi, dhe rronte në Gomsiqe, i pari katûnt i Mirditës mb'udhë nga Shkodra n'Orosh. A i vemi musafirë At Gjeçovit nonjë ditë të kësáj jave? Më pyeti një herë At Fishta, me të cilin píqesha çdo ditë në Shkodrë. Mendimi i një vizite At Gjeçovit më pëlqeu pa masë. Ashtû, pa humbur kohë, u-nismë. Një gjë për të vënë ré, dhe që më mbushi me habí dhe trishtìm, është se nga Shkodra gjer në Gomsiqe, një udhëtìm shtat' a tet' orësh me kalë, nukë gjetmë as katûnt as shtëpí; veç një hani të varfër, ku qëndruam për të pirë kafé, s'pamë gjëkundi nonjë shënjë gjallësie: një vënt i zbrazur e i shkretë, si i harruar nga Perëndia dhe nga njérëzit. Po mërzia e udhëtimit na u-çpërblye përtèj shpresës posa arrijtëm në Gomsiqe, ose, që të flasim me dréjt, në famullí të Gomsiqes, – se katundi vetë i shpërndarë tutje-tëhû, një shtëpí këtû, një shtëpí nj' a dy mile më tej, as që dukej. Famullia – një biná prej guri, e ndritur dhe e pastër, gjysm' e zbrazur nga plaçka po e mbushur dhe e zbukuruar nga zëmëra e madhe dhe nga buzëqeshja e të zotit shtëpisë – qëndronte, mirëpritëse dhe e qetë anës një lumi. Këtû ronte At Gjeçovi. Këtû e shkonte jetën, në mes të lutjes e mësimeve, një nga njérëzit më të lartë që ka patur Shqipëria: një lartësí e përulur, në munt t'afròj e të lith dy fjalë aqë të perkûndërta; një lartësí shpirti dhe mendjeje e panjohur nga njeriu vetë, i cili, bir i vërtetë i të Várfërit t' Assisit, në pastërí e në vobësí të zëmrës tij e dinte veten të vogël. Famullia, shkollë dhe vënt këshillash të mira, u jipte fëmiíjëve themelet e stërvitjes, u përndante fjalët e urta dhe ngushëllimet njérësve në nevojë. Kohën që i tepronte, At Gjeçovi j' a kushtonte studimit.


text: Ujkani i gëzohet interesimit të ArsenalitPublikuar: 28.03.2012 - 10:11 Prishtinė, 28 mars - Portieri Samir Ujkani nuk ka asnjė kontakt me krerėt e Arsenalit, por megjithatė, atij i bėhet qejfi qė emri i tij ėshtė pėrfolur nėpėr mediat italiane se po monitorohet nga skautėt e Arsenalit. Mediat italiane tė hėnėn kanė shkruar se Ujkani ėshtė pėrcjellė nga skautėt e Arsenalit nė ndeshjen e fundit kampionale ndėrmjet Novaras dhe Lecces (0:0). "Nuk di asgjė, nuk kam asnjė kontakt me Arsenalin, por e di qė ėshtė shkruar pėr mua se po pėrcillem nga Arsenali. Mė bėhet qejfi qė ėshtė pėrmendur emri im dhe qė jam i njohur pėr Arsenalin", ka thėnė Ujkani tė martėn pėr gazetėn (mė gjerėsisht nė Koha Ditore).


text: 36 të vdekur nga temperaturat e larta në Indi - KOHA.net Në Nju Delhi u regjistrua temperatura 48 gradë, ndërsa 51 gradë ishte në shtetin Rajasthan, transmeton ksp. "Kjo është vala më e keqe e nxehtësisë ndonjëherë. Një valë e ngjashme e vitit 2015 u regjistrua në nëntë vende dhe tani vlerësohet në 23, " tha një meteorolog nga Shërbimi Kombëtar i Emergjencave.


text: Ansambli Kombëtar i Këngëve dhe Valleve "Shota", i njohur shkurt si Ansambli "Shota" ose AKKV "Shota", me qendër në Prishtinë është përfaqësues i folklorit të Kosoves në arenën e folklorit ndërkombëtar. Shih edhe Ansambli i Këngëve dhe Valleve Popullore, ansambël simotër në Shqipëri Ansambli i Këngëve dhe Valleve Popullore Shqiptare në Maqedoninë e Veriut, ansambël simotër në Maqedoninë e Veriut Referime Lidhje të jashtme Faqja zyrtare e Ansamblit "Shota" Anton Gërguri "Shota, muze në lëvizje" (monografi me rastin e 50-vjetorit të Ansamblit “Shota”) Ansamblet shqiptare Institucione në Kosovë


24ab Kryetari Mustafa përkujton Heroin Sali Çekaj Në 20 vjetorin e rënies heroike të Sali Çekajt, kryetari i LDK-së, Akademik Isa Mustafa dërgon këtë komunikatë për medie: “Me krenari kujtojmë Heroin e Kosovës, Sali Çekaj i cili ra 20 vite më parë në Betejën e Koshares për lirinë e Kosovës. Sali Çekaj veprimtarinë ushtarake e ndërlidhi me veprimtarinë e tij politike duke ... Continue reading Kryetari Mustafa përkujton Heroin Sali Çekaj Copy and paste this URL into your WordPress site to embed Copy and paste this code into your site to embed


Avokati i Berishës: Nderi duhet të mbrohet edhe kur përballë ke më të fortët - Gazeta Mapo Në një intervistë për News 24, 71-vjeçari Jean Yves Le Borgne, avokat i pajtuar nga ish-kryeministri Sali Berisha për të ndjekur betejën ligjore në Francë kundër DASH, e konsideron legjitime ngritjen e kësaj padie Në intervistë, Le Borgne sqaron se është kontaktuar nga vetë Sali Berisha i cili e ka vënë në dijeni për vendimin e DASH, për ta shpallur atë dhe familjen e tij non grata në SHBA, si edhe ka kërkuar prej tij një këshillë si avokat për rrugën që duhej ndjekur. Pyetjes nëse përbën pengesë imuniteti i z.Antony Blinken, për dërgimin e dosjes për gjykim, avokat Le Borgne thotë se në padinë për shpifje, e ngritur në këtë rast nga ish-kryeministri Sali Berisha, nuk nevojitet që i pandehuri të jetë i pranishëm. “Ai mund të gjykohet në mungesë”– thotë Le Borgne. “Sido që të jetë, kemi të bëjmë në një aferë me vlerë më shumë të karakterit simbolik. Dënim nëse do të ketë, është vetëm i llojit të dëmshpërblimit financiar që në rastin e shpifjes në Francë janë dënime relativisht të moderuara.”– shton avokati francez, ndërsa thekson se aksioni juridik do të mbështetet mbi parimet e drejtësisë që operojnë në Francë. Avokat, opinioni publik në Shqiperi është i interesuar të kuptojë fillimisht domethënien e hapjes se një padie për shpifje në Francë nga ana e zotit Berisha kundra sekretarit amerikan të Shtetit Antoni Blinken Në France çdokush mund të hapë padi për shpifje ndaj çdo kujt, me kushtin që akti i supozuar i shpifjes të ketë ndodhur në territorin francez. E meqenëse ajo që zoti Berisha konsideron si shpifje është botuar në websitin e Departamentit Amerikan të Shtetit, dhe meqenëse interneti e sjell këtë informacion dhe në territorin francez akti i shpifjes rezulton të jetë konsumuar edhe në Francë. Nga ky moment është legjitime që klienti im nga Shqipëria, zoti Berisha të hapë padi në Francë meqënëse rezulton se ka pësuar shpifje dhe në Francë. Zoti avokat, në bazë të kësaj llogjike juridike që interneti është i konsultueshëm kudo në botë, zoti Berisha mund të kishte hapur padi dhe në Spanjë, Gjermani, apo ne Portugali për shembull Ndoshta po, por ndoshta dhe jo. Nuk mund t’i përgjigjem kësaj pyetje sepse nuk e njoh legjislacionin në keto vende nëse ato e lejojnë një lidhje të tillë territorialiteti nëpërmjet internetit. Për rastin në Francë jam i sigurt dhe e marr përsipër. Nëse shpifesh në Francë, drejtësia ta merr në konsiderate padinë, dhe publikimi i një shpifje në internet është si publikim në territorin francez. Jo tamam. Kemi një mik të përbashkët. Është ai që më kontaktoi dhe më shtjelloi rastin se ish-presidenti dhe ish-kryeministri i Shqipërisë është shpallur person non grata nga Departamenti amerikan i shtetit, fare pa baza sipas tij, dhe më kërkoi se çfarë këshille mund të jepja unë si avokat. Dhe aty i propozova që unë mund ta merrja përsipër mbrojtjen e interesave të zotit Berisha mbi bazën e argumentimit juridik që j’ua detajova më parë. Publikimet nëinternet mbulojnë edhe territorin francez, ndaj është juridikisht e mundshme të konsiderohet se publikimi në fjalë ka ndodhur në territorin francez dhe si i tillë të gjykohet nga një gjykatë korreksionale franceze kur paditësi argumenton se publikimi që ai padit përmban elemente shpifës. A jeni optimist per suksesin e procedurës që po ndërmerrni? Do të kemi një sukses të parë, kur padia te merret juridikisht në konsideratë në kuptimin që drejtësia franceze të caktojë një gjykatës, hetues i cili do ta shqyrtojë dosjen dhe më pas t’ja paraqesë një trupi gjykues për gjykim në nivelin e gjykatës korreksionale. Ne parim po. Veçse padia për shpifje nuk nevojitet që i pandehuri të jetë i pranishëm. Ai mund të gjykohet në mungesë. Sido që të jetë, kemi të bëjmë në një aferë me vlerë me shumë të karakterit simbolik. Dënim nëse do të ketë, është vetem i llojit të dëmshpërblimit financiar që në rastin e shpifjes në Francë janë dënime relativisht të moderuara. Por simbolika më e madhe rezulton tek imazhi i një perplasjeje që në frengjisht e cilesojmë në mënyrë fiugurative si poçi prej balte kundra poçit prej hekuri. Nderi duhet mbrojtur dhe kur përballë ke më të fortët. Ky është sensi i drejtësisë. Se fundmi a keni hasur në një jurisprudencë në Francë të ngjashme me rastin e zotit Berisha? Ende nuk kam filluar nga analiza e detajuar e dosjes. Sigurisht është e pjesë e punës sime të hulumtoj për dosje të ngjashme. Por përtej egzistencës së rasteve analoge, aksioni im juridik do të mbështetet mbi parimet e drejtësisë që operojnë në Francë, shpifja në internet edhe nëse është kryer në një vend tjetër, asimilohet me një shpifje në Francë duke qenë se interneti e ka përhapur atë dhe në Francë.


text: Barkodi Barkodi është një numër me të cilin identifikohen produktet. Shumica e produkteve që qarkullojnë në hapësirat shqiptare janë të identifikuara me këtë numër. Përmes numrave barkodi jep shumë informata si çfarë lloji i mallit është, cila fabrikë e ka prodhuar dhe shteti ku ai mall është prodhuar. Disa shembuj:


text: Nezir Myrta / ETHYMOLOGJIA E EMRIT – ZEUS ZOISI SKIPE ZEUSI (2690-2615 p.e.r.) Shqiptarët sipas traditës së lashtë e konsiderojnë gjarpërin në themele të shtëpisë – si roje, Roja e Shtëpisë dhe si mbrojtja e fatit të familjës – kulti hyjnor mbi gjarpërin


Agjencioni Floripress: NE TREGUAM SE E KEMI SHPIRTIN, PLOT ME DASHURI NJERËZORE... NE TREGUAM SE E KEMI SHPIRTIN, PLOT ME DASHURI NJERËZORE... (Nga Filadelfia, përcjellje për në Atdhe, e të ndjerit ALTIN HAXHIRAJ) Llazar Vero,publicist-Amerikë Për ne, janë gëzimet dhe hidhërimet!? Por gëzimi shtohet dhe hidhërimi pakësohet, me shokë dhe miq. Për t’u gëzuar së bashku, ne shqiptarët, sikur bëhemi më sqimatarë. Ndërsa në fatkeqësi bëhemi të gjithë bashkë, afrohemi dhe i gjendemi pranë njëri - tjetrit, siç i thonë, pa dallim moshe, krahine, bindjeje. Dhe kjo është gjë e mirë. Shumë e mirë! Por sikur t’i kalonim ca më shumë së bashku edhe në gëzimet, hallet e vogla, të mirën e përbashkët, do të ishte më mirë. Jeta i kërkon të gjitha. Larg Atdheut, ca më shumë. Shkak për këto shënime u bë një fatkeqësi, që ndodhi në bashkësinë tonë , në Filadelfia të Amerikës. Bashkatdhetari ynë, nga Memaliaj, Altin Haxhiraj u nda nga jeta papritmas, pas një sulmi të rëndë në zemër. Nuk i kishte mbushur ende të 45 pranverat. Pra, ishte i ri. Njeri i dashur dhe i shkuar me të gjithë bashkatdhetarët. Për të, flasin mirë dhe me respekt: kuksiani dhe fieraku, dibrani dhe gjirokastriti, të gjithë . Njeri, që dhuronte dashuri, pa kursim. I ndjeshëm dhe zemërgjërë, që falte dhe kërkonte përherë dashuri dhe respekt të pastër. Punëtor i palodhur dhe bujar, si ai... Unë, që po shkruaj këto rradhë për Altinin, nuk e njihja nga afër. Ky portret, apo skicë porterti për atë, u bë me ndihmën e shokëve dhe miqëve të tij: Marselit, Florit, Mexhitit, Neritanit... Ishte Flori dhe Marseli, që më dhanë të parët lajmin e ndarjes së tij nga jeta. U thashë se duhet të takoheshim së bashku, te ndërtes e Shoqatës "Bijtë e Shqipes", të nesërmen mbrëma. Njoftova kryesinë e Shoqatës sonë dhe pkrisht të nesërmen, në lokalin e saj, u mblodhën, jo 3-4 veta, por rreth 20. Ishin: kryetari i Shoqatës, që si zot shtëpie, priste të gjithë bashkatdhetarët, zëvendëskryetari dhe përgjegjës i financës së shoqatës, Bujar Gjoka, Marseli, Flori e Neritani. Pak më vonë erdhën: baca Ahmet Shabani, nga Kukësi e Mexhit Kaboci, me tjerë shokë... Disa, megjithëse vinin për herë të parë, përshëndeteshim, si miq të vjetër. Kishte dhimbje dhe shqetësim në fytyrat e të gjithëve. Kryetari i Shoqatës “Bijtë e Shqipes”, Tajar Domi njoftoi bashkatdhetarët për fatkeqësinë, që kishte ndodhur, ndarjen e papritur të Altin Haxhirajt nga jeta, duke shprehur ngushëllimet për familjen e të ndjerit dhe detyrat për organizimin e lamtumirës, këtu në Filadelfia dhe përgatitjet për udhëtimin e fundit të tij, për në Shqipëri, pranë familjes. "Për të gjitha këto, - tha ai, - duhen një shumë të hollash, që ne mendojmë se mund t'i mbledhim së bashku. Këtë e kemi bërë edhe më parë, siç ndodhi me bashkatdhetarin tonë, nga Kukësi , të ndjerin Hasan Kotarja”. Ende pa mbaruar fjalën, Marseli, Mexhiti fajlëpak e punëshumë, Neritani, Flori, baca Ahmet... shprehën gatishmërinë për të përballuar nevojat nga ata vetë, si fillim. Pastaj kryetari Tajar Domi ndau detyrat për secilin. Ndërkohë, Bujar Gjoka me Florin, kishin përpiluar lajmërimin për humbjen e Altinit dhe e shumëfishuan atë. Të gjithë donin të bënin diçka. U tha që lajmërimet të afishoheshin në të gjitha kafenetë shqiptare, në Northeast dhe Riçmond të Filadelfias, të shoqëruara me një fletë- listë, për dhuruesit. Bile, që aty, në sallën e kafenesë së Shoqatës, filluan dhurimet e para. Shumë shpejt filluan të mblidheshin paratë. Në fillim, 5.700 dollarë, pastaj 9.850... Baca Ahmet Shabani, që shkonte mengjezeve në çdo kafene, filloi të ndihej më i qetë për realizimin e qëllimit. Mexhit Kobaci lajmëronte me telefon shokë e miq, për fatkeqësinë, që kishte ndodhur dhe ndihmën, që duhej siguruar. Kiço Kokthi, me të dy djemtë, ishin ndër të parët, që dhanë ndihmesën e tyre. Pastaj filluan të vijnë ndihma dollarë, nga Nju Jersi dhe Nju Jorku, nga miq dhe të njohur të të ndjerit dhe familjes së tij. Listat po mbusheshin njëra pas tjetrës. Vetëm në kafenenë e Shoqatës u mbushën dy të tilla, me një shumë të konsiderueshme. Ajo çka ishte e veçantë, në këtë aksion, ishte pjesëmarrja e madhe e bashkatdhetarëve dhe kjo të bënte të ndjeheshe mirë, në mes të ketij hidhërimi. Dhuruesit ishin nga të gjitha krahinat e vendit tonë, duke filluar nga Kosova e Çamëria, Gjirokastra dhe Shkodra, Korça dhe Durrësi, Fieri dhe Tirana... E kishin marrë vesh nëpërmjet fejsbukut të Shoqatës , lajmërimeve të afishuara, telefonatave me njëri-tjetrin...nëpërmjet dhimbjes dhe dashurisë. Më 27 shkurt 2017,në orën 6.00 pm, në shtëpinë e funeraleve Fluer &Sons Inc. në 3301-15 Cottman Ave. të Filadelfias, Shoqata Atdhetare "Bijtë e Shqipes", së bashku me shokë dhe miq të të ndjerit, organizuan ceremoninë e lamtumirës, për bashkatdhetarin tonë, Altin Haxhiraj. Në emër të Shoqatës dhe të dy bashkatdhetarëve nga Kukësi, Mexhit Kobaci dhe Ahmet Shabani, u vendosën dy kurora me lule. Pastaj edhe shokë të afërt të Altinit sollën buqeta me lule. - Por ju, sikur thatë se nuk ka asnjë nga familja dhe të afërmit e tij?!, -foli një punonjës i moshuar, i shtëpisë së funeraleve. -Ja, ne jemi familja e tij këtu, - iu përgjigj njëri nga shokët e Altinit, si i fyer - Nuk mjaftojnë !? Vërtetë, ne ishim, si një familje e madhe. Në sallë e mori fjalën Llazar Vero. Në emër të Këshillit Drejtues të Shoqatës "Bijtë e Shqipes", lexoi letrën, që do t’u dërgohej: nënës, motrës dhe vëllezërve të Altinit, në Memaliaj. Aty shprehej ngushëllimi e dhimbja, për ndarjen nga jeta e njeriut të tyre të dashur dhe mikut tonë të prbashkët. Pas leximit, ai i ftoi pjesëmarrësit për të mbajtur një minutë heshtje, në nderim të jetës dhe kujtimit të të ndjerit. Pas ceremonisë, në shtëpinë e funeraleve pjesëmarrësit u ftuan për një kafe, në ndërtesën e Shoqatës. Lokali u mbush plot, shumë shpejt. Selfo Muça, që kishte ardhur bashkë me djalin, kishte sjellë me vete edhe nje shishe raki Shqipërie. Tek ekspresi i kafesë shërbente ing. nga Kosova, Fitim Hamzai, i ndihmuar nga agronomi prej Elbasani, Bashkim Bërdufi dhe Llazari shërbente rakinë... Ndërkohë, kryetari i Shoqatës, Tajar Domi e mori fjalën. Pasi falënderoi të gjithë pjesëmarrësit , jo vetëm në këtë ceremoni por në të gjithë aksionin për mbledhjen e të hollave. I përmendi me emër ata, që ishin në krye të punëve, si: Bujar Gjoka, Llazar Vero, Mexhit Kobaci, Ahmet Shabani, Marsel Meçe, Neritan Manushi, Florian Beka dhe Florian Ferko... Po kështu, i informoi pjësmarrësit për shumën prej 19.875 dollarësh, të mbledhur deri në atë çast, pa llogaritur ato, që ishin duke ardhur orëve të fundit. Ai falenderoi edhe pronarët e lokaleve: Petro Kukuri, Kalosh Kupa, Nevin Abedinaj, Spiro Lica, Sefret Ferko, Krenar Hoxha eFoto Kopali, që morën përsipër të grumbullonin dhurimet, që do të bëheshin. Po ashtu, sqaroi pjesëmarrësit edhe se si ishte menduar të shpenzoheshin këto shuma. Pas mbulimit të shpenzimeve për shtëpinë e funeraleve dhe biletat e udhëtimit për shoqëruesit, shuma tjetër do t'i dorëzohej nënës së Altinit të ndjerë, në nderim të jetës dhe dashurisë sonë për të. - Ju faleminderit dhe u takofshim vetëm për gëzime! - ishin fjalët e mbylljes së kryetarit të Shoqatës. Kishim të gjithë një dhimbje, por zemrën e kishim të ngrohtë. Kishim bërë një punë të mirë. Nderuam veten dhe bashkatdhetarin tonë. Jo për nga vlera monetare. "Ka një kapital pa vlerë në treg,- thotë miku im i mirë, Sefedin Çela, në Tiranë.- Ai të mban në këmbë dhe bën të ndihesh i pasur: dashuria, zemra plot, shpirti plot. Një komb shpirtzbrazur nuk është i varfër, është i vdekur!?"


Ciljeta Doreheqja Lyrics Doreheqja Nje dashuri doreheqjen dha nje dashuri sot diten e fundit ka nje funeral ne vend te kembanave te dasmave te dasmave te dasmave zhduku ne djall sa leht mallkimi me del pa episod te fundit shkoj kjo telenovel zemren ma pate ne pjat si per dark por e gjuajte e gjuajte si te ish qindark zhduku ne djall vetem me duket thesar se zemra e vrar nga asnje gazet jo sesht me lajm i par ndalen veturat perjet ne ket qytet ndalet jet e shkret reff: nje dashuri doreheqjen dha nje dashuri sot diten e fundit ka nje funeral ne vend te kembanave te dasmave te dasmave te dasmave nje dashuri dorehqjen jep nje dashuri e madhe e vetmja ne jet as lamtumir ne vend te kembanave te dasmave te dasmave te dasmave Zhduku ne djall se mua vellot sme rrin dhe kjo buqet e luleve esht nje mbeturin zemren ta hapa me der e me nder por e gjuajte e gjuajte si te ish pavler zhduku ne djall veq te me duket thesar se zemra e vrar nga asnje gazet jo me sesht me lajmi i par ndalen veturat perjet ne ket qytet ndalet jet e shkret reff: nje dashuri doreheqjen dha nje dashuri sot diten e fundit ka nje funeral ne vend te kembanave te dasmave te dasmave te dasmave See also: JustSomeLyrics 118 118.116 Frank Sinatra Come Fly With Me ( Ft Luis Miguel) Lyrics The Notorious B.I.G. Come On (featuring Sadat X) Lyrics


19:20 / 25.08.2019 Angelina Jolie e pranon se divorci me Brad Pitt ishte shumë i vështirë, duke e lënë atë ndjenjën “jo shumë të fortë” gjatë viteve të fundit, por, për fat të mirë, rolet e saj të ardhshme në ‘Eternals’ dhe ‘Maleficent’ i kanë dhënë një nxitje shumë të nevojshme. Angelina u nda nga Brad, 55 vjeç, në shtator 2016 pas dy vitesh martesë dhe 12 vjet së bashku. Në mes të procedurave të divorcit të tyre, dyshja kanë luftuar në gjykatë mbi kujdestarinë e gjashtë fëmijëve të tyre – Maddox, 18, Pax, 15, Zahara, 14, Shiloh, 13, dhe binjakët Knox dhe Vivienne, 11, kështu që nuk është për t’u habitur se aktorja ndihet e lodhur. Duke folur me E! News në D23, Angelina shpjegoi “Unë jam si të gjithë dhe... sidomos këto vitet e fundit nuk kanë qenë më të lehta, dhe nuk jam ndjerë shumë e fortë. ‘Ka diçka kur nuk ndjeheni shumë të fortë, ku e shtyni veten”.


text: Ministri Kujtim Gashi takoi Nuhi Bytyqin, autori i "Librit të Luftës" | Innovation Media informatat.com BETA Ministri i Kulturës, Rinisë dhe Sportit, Kujtim Gashi, priti në një takim të veçantë autorin e "Librit të luftës", gazetarin dhe publicistin, Nuhi Bytyçi. Ministri Gashi, shprehu konsideratën e lartë të tij për punën dhe kontributin e jashtëzakonshëm të gazetarit të mirënjohur Nuhi Bytyçit në kohë të vështira, veçmas gjatë periudhës së luftës për liri e pavarësi. "Të rrallë janë ata gazetarë, sikur ishte Nuhi Bytyçi, i cili në vazhdimësi ishte në shërbim të interesave të publikut, duke rrezikuar vetëm për të informuar opinionin drejt për zhvillimet dramatike në Kosovë dhe në viset e tjera etnike shqiptare në rrethana të okupimit dhe të terrorit shtetëror serbo-jugosllav, duke thyer censurën e regjimit totalitar komunist, por edhe duke informuar opinionin botëror nga istikamet e luftës së Ushtrisë Çlirimtare të Kosovës, duke përçuar mesazhin e luftës së drejtë dhe sakrificën e madhe të popullit shqiptar për liri e pavarësi" tha ministri Gashi. Ministri Gashi e përgëzoi autorin Bytyçi për publikimin e memoareve të tij në një libër voluminoz me titull "Libri i luftës", për të cilin tha se "është një projekt shumë serioz, jo vetëm gazetaresk e publicistik, por edhe historik, ngase në mënyrë kronologjike përfshin të gjitha ato ngjarje e zhvillime dramatike të historisë sonë më të re." Në takim, doajeni i gazetarisë kosovare, Nuhi Bytyçi, e informoi ministrin Gashi lidhur me përmbajtjen e "Librit të luftës" në botim të shtëpisë "Armagedoni". "Puna e gazetarit nuk është aspak e lehtë. Gazetari gjithmonë është në luftë, në luftë për të vërtetën, në shërbim të së mirës së atdheut të tij dhe të njerëzimit, në shërbim të publikut", pohoi me këtë rast Nuhi Bytyçi. Ai shtoi se "unë kështu e kam kuptuar gjithmonë gazetarinë dhe në këtë frymë jam angazhuar me tërë përkushtimin tim në të gjitha kohërat". Bytyçi përkujtoi se "si pjesëmarrës i drejtpërdrejt i shumë ngjarjeve dhe proceseve politike e ushtarake në Kosovë dhe në mbarë hapësirën etnike shqiptare, qe disa vite kam punuar në prezantimin e tyre në librin tim, i cili është mirëpritur nga opinioni i gjerë. Besoj se do të shërbejë si dëshmi edhe për historianët tanë, të cilët janë duke punuar në shkrimin e historisë sonë më të re kombëtare". Publicisti Nuhi Bytyçi ia dhuroi ministrit Gashi librin e tij dhe njëkohësisht e falënderoi atë për mbështetjen për botimin e librit.


Veneto ndihmon familjet me shumë fëmijë. Por jo të emigrantëve - Shqiptari i Italise Bonusi u rezervohet vetëm italianëve rezidentë prej 5 vjetësh në krahinë. ASGI: “Zgjedhje diskriminuese dhe në kundërshtim me të drejtën evropiane” Romë, 31 gusht 2011 – Krahina e Venetos parashikon të realizojë, me anë të Komunave, një program ndërhyrjesh ekonomike të jashtëzakonshme në favor të familjeve me shumë fëmijë, por vetëm nëse janë italiane me 5 vjet rezidencë. Ngritja e Fondit për familjet me shumë fëmijë, prej një milion eurosh, është miratuar nga Këshilli i Krahinës më 3 gusht. 880 mijë euro do të jenë për familjet me të paktën katër fëmijë, ndërsa 120 mijë për familjet me lindje trinjakësh. Projekti tashmë i filluar, parashikon që kërkesat për të përfituar nga fondi të mund të paraqiten deri më 31 tetor. Përveç shtetësisë italiane dhe rezidencës 5 vjeçare në Veneto, kërkuesit e bonusit duhet të kenë të ardhura vjetore deri në 30 mijë euro, që do të tregojnë përmes treguesit ekonomik ISEE të vitit 2010. Iniciativa diskriminon të gjithë shtetasit e huaj rezidentë në krahinë, të përjashtuar nga e drejta e bonusit. Për këtë arsye ASGI, shoqata për studimet juridike mbi imigracionin, ka nënshkruar një dokument që ia ka nisur Presidentit të krahinës, ANCI Venetos, UNAR-it dhe Komisionit evropian. Sipas ASGI-t, iniciativa e Krahinës është në kontrast me “Kushtetutën dhe të drejtën e Bashkimit Europian, pasi përbën diskriminim në dëm të qytetarëve të tjerë të BE-së dhe të qytetarëve të vendeve jo anëtare të Bashkimit Europian”. Për më tepër, ASGI nënvizon se janë shkelur “parimet kushtetuese të barazisë dhe të arsyeshmërisë, për të cilat është shprehur edhe Gjykata kushtetuese sipas së cilës kritere si shtetësia dhe vjetërsia e rezidencës përbëjnë elementë dallimi arbitrarë nëse u referohen të drejtës për shërbime sociale që kanë për qëllim përfshirjen shoqërore”. Ndaj në dokumenti n e tij, ASGI e quan “diskriminuese” iniciativën edhe sepse rezulton “në kundërshtim me nenin 41 të tekstit unik të imigracionit” që disiplinon parimin e barazisë në trajtim lidhur me asistencën sociale në atyre që kanë kartë qëndrimi apo leje qëndrimi të paktën njëvjeçare. Programi për ndihmën e familjeve me shumë fëmijë të Venetos Dokumenti ASGI që sinjalizon diskriminimin nga anë e Krahinës Veneto Previous article Durrësi i jep Pjatën e argjendtë Claudia Cardinales Next article Manovra ekonomike. Lega fut duart në xhepat e imigrantëve Manovra ekonomike. Lega fut duart në xhepat e imigrantëve


Grisësi i marrëveshjes së 5 qershorit Edi Rama, nuk mund ta zhvillojë Shkodrën! - Bota Sot Nga Qamil Gjyrezi Më 16 korrik 2020 Në ora: 13:08 Edi Rama, grisësi i marrëveshjes së 5 Qershorit, kërkon të hapë pjesërisht listat dhe të ndalojë koalicionet parazgjedhore për të marrë një mandate të tretë. Edi Rama kërkon në formë kriminale të ndryshojë kushtetutën duke dalë kundër B.E. dhe U.S.A. Nëse Edi Rama do të ndryshojë Kushtetutën, rrezikohet një izolim i dytë i Shqipërisë. P.D. dhe zoti Lulzim Basha, sëbashku me opozitën po bëjnë përpjekje maksimale për ta penguar këtë “aventurë të re absurde” të Edi Ramës . P.D. vazhdon me shumë sukses propozimet e kandidaturave për në parlament dhe pushteint lokal. Drejtuesit e lartë dhe përfaqësuesit politik të P.D.-së po e bëjnë të qartë opinionit vendas dhe ndërkombëtar“situatën absurde politike” të krijuar nga Edi Rama dhe procesin e propozimit të kandidaturave “një anëtar një votë”. Në këtë kontekst zhvillimi ekonomik dhe infrastrukturorë duhet të jetë pjesë e debatit para-elektoral në shërbim të zhvillimit të qyteteve dhe rajoneve tona. Politika e zhvillimit ekonomik të Shkodrës në këta 7 vite, ka qenë nën presionin dhe diskriminimin e Rilindjes dhe direkt të Edi Ramës! Që në fillimet e tija politike në P.S., Edi Rama ka patur qëllim për ta “marrë” Shkodrën, Bashkinë, por së fundi nuk i’a doli as me një narkotrafikant. Qëllimi për të “marrë” Shkodrën dhe për ta zhvilluar ekonomikisht dhe infrastrukturën e saj, Edi Rama donte ta bënte vetëm me “klientët” e tij, për ta blerë votuesin shkodran me paratë e P.P.V.-e dhe narkotrafikut. Hyrja e Shkodrës. Hyrja e Shkodrës është shumë e rëndësishme, mbasi e lidh Shkodrën me pjesën tjetër të Shqipërisë dhe Kosovën dhe është “porta veriore” me vendet e Europës dhe me Malin e Zi. Sot Shkodra ka një hyrje që kërkon një studim nga specialistët urbanë që mund të fillojë që nga harku i Bërdicës, me katër korsi. Vetëm një qeveri e përgjegjshme me Kryeministër Lulzim Bashën do ta bëjë realitet një projekt të tillë për “Hyrjen e kryeqendrës së Veriut”. Ura e vjetër e Bahcallekut. Edi Rama rehabilitoi në vitin 2017, kur mbushi kutitë me vota Urën e vjetër të Bunës, me qëllim për të bërë “Shoë politik” para opinionit publik të Shkodrës. Sëbashku me hyrjen e qytetit të Shkodrës duhet të rehabilitohet edhe Ura e Bahcallekut mbasi ky projekt ka rëndësi urbane, kulturore, ekonomike dhe historike. Shkodrën do ta zhvillojë vetëm qeveria e PD-së, e Kryeministrit Lulzim Basha. Fjalë kyçe Edi Rama Qamil Gjyrezi Shkodrën


Shefi i tij paralajmëron shtrëngim të masave, Driton Selmanaj pa maskë në kafene - Bota Sot Më: 1 gusht 2020 Në ora: 16:52 Driton Selmanaj pa maskë në kafene Zëvendëskryeministri i Qeverisë Hoti, Driton Selmanaj, nuk po përfillë vendimet e Qeverisë për masat parandaluese për përhapjen e infeksionit COVID-19. Në një fotografi të publikuar nga një qytetar në rrjetin social Facebook, Selmanaj shihet në një nga kafenetë duke pirë kafe me një person tjetër. Por ajo çka vërehet në fotografi është se asnjëri nga ta nuk është i pajisur me maska mbrojtëse ndaj koronavirusit. Muajin korrik në Kosovë është rënduar shumë gjendja me koronavirus dhe numri i rasteve të reja me po rritet dita-ditës. Si pasojë e kësaj gjendjeje, Qeveria e Kosovës ditë më parë mori një sërë vendimesh për masa të reja parandaluese për përhapjen e koronavirusit. Shefi i Qeverisë, Avdullah Hoti, ka thënë se është vlerësim i përgjithshëm se momentalisht (në mungesë të vaksinës) i vetmi shpëtim është zbatimi rigoroz i masave: maska, distanca, higjiena dhe evitimi i grumbullimit në masë të qytetarëve. Kujtojmë se që nga 1 korrikut, bartja e maskave mbrojtëse ndaj COVID-19 është bërë obligative. Fjalë kyçe maske Driton Selmanaj kafene


text: Pse zviceranët kanë frikë nga përdorimi i rrjetit 5G? | 1KlikLarg.com Lajme 13/09/2020 - No comments Tags:5G, Teknologji, Zvicer Tërmet me magnitudë 4,2 ballë godet Shqipërinë Besimi publik në vaksina, i paqëndrueshëm Boom dezinformimi në Twitter dhe FB pavarësisht masave Pavarësisht nga kundërmasat në SHBA, në Facebook dhe Twitter, ka një boom dezinformimi, sidomos nga faqe të vetëquajtura "të specializuara",... Clubhouse është një aplikacion i ri që ka fiksuar miliona njerëz nga Amerika në Kinë.Ai u lançua në mars të...


Sot, bëhen 19 vjet nga vrasja e veprimtarit të LDK-së, Enver Maloku Sot, u përkujtua vepra dhe jeta e Enver Malokut, me ç’rast anëtarë të kryesisë së LDK-së dhe familjarë e bashkëpunëtorë bënë homazhe te lapidari i tij. Sekretari i Përgjithshëm i LDK-së, z. Ismet Beqiri tha se Maloku ishte bashkëpunëtor i ngushtë i ish-Presidentit Rugova dhe vrasja e tij dhe e shumë veprimtarëve të tjerë që janë vrarë pas luftës duhet të zbardhen. “Jemi mbledhur sot, për të nderuar figurën e madhe të Enver Malokut, njeriut të pendës, njeriut të mprehtë, njeriut intelegjent i cili punoi e kontribuoi në një kohë të vështirë të shtetit tonë. Edhe sot, shprehim dhembjen tonë për mungesën e një intelektuali të madh, mungesa e tij vërehet jo vetëm për LDK-në por edhe të gjithë Kosovës”, ka thënë z. Beqiri. “Vazhdimisht e kemi thënë se organet e drejtësisë e kanë për obligim, t’i zbardhin këto raste dhe nuk do të rreshtim së kërkuari që të zbardhet vrasja e Enverit, aktivistëve të LDK-së dhe të gjitha vrasjet që janë bërë në Kosovë”, ka thënë ndër të tjerash z. Beqiri. “Shpresojmë që nuk do të jetë larg dita kur do të zbardhet vrasja e Enverit dhe e veprimtarëvë tjerë”, tha Beqiri. Ndërsa e bija e Malokut, njëherësh deputete e Kuvendit të Republikës së Kosovës znj. Doruntina Maloku, ka thënë se për familjen këto janē 19 vjet dhimbjeje dhe krenarie, por edhe 19 vjet pritje për drejtësi. Ajo ka bërë thirrje që vrasjet e pazbuluara të veprimtarëve politikë të ndriçohen sa më parë. LDK – Zyra për Informim